**Алматы облысының 2018 жылғы**

**бюджеттің атқарылуы туралы**

**Алматы облысы бойынша**

**тексеру комиссиясының есебі**

*(жергілікті атқарушы органның есебіне қорытынды)*

***МАЗМҰНЫ***

***КІРІСПЕ***

***І - Бөлім. Өңірдің әлеуметтік экономикалық дамуының басты көрсеткіштері.***

***ІІ – Бөлім. Жергілікті бюджеттің атқарылуын талдау.***

2.1. Жергілікті бюджетке түсетін түсімдердің атқарылуын бағалау.

2.2. Жергілікті бюджет кірістерінің атқарылуын бағалау.

2.2.1. Салық түсімдерін талдау:

1.2.2. Салықтық емес түсімдерді талдау:

2.2.3. Негізгі капиталды сатудан түсетін түсімдерді талдау:

2.2.4. Трансферт түсімдерін талдау:

2.3. Жергілікті бюджет шығыстарының атқарылуын бағалау.

2.3.1. Жергілікті бюджет шығындарының атқарылуын талдау.

2.3.2. Бюджеттік кредиттердің пайдалануын талдау

2.3.3. Қаржылық активтерді сатып алуға жұмсалған шығындарды талдау.

2.3.4. Дебиторлық және кредиторлық берешекті талдау

***ІІІ-бөлім Бағдарламалық құжаттардың орындалуын бағалау.***

3.1. 2016-2020 жылдарға арналған аумақтық даму бағдарламасының индикаторлар көрсеткіштерінің орындалуы.

3.2. Өңірдегі басқада бағдарламалық құжаттардың жүзеге асырылуы бойынша мәлімет.

***ІV-Бөлім. Жеке бағыттар бойынша нәтижелерге қол жеткізу.***

4.1. Бюджеттік инвестициялық жобалардың іске асырылу тиімділігін бағалау.

4.2. Бюджеттік бағдарлама әкімшілерімен бюджет қаражатын пайдалану тиімділігін бағалау.

4.3. Мемлекет активтерінің пайдаланылу тиімділігін бағалау

4.4. Квазимемлекеттік сектор субъектілері активтерінің пайдаланылу тиімділігін бағалау

***V-Бөлім. Қорытынды бөлік.***

5.1. Тұжырымдар.

5.2. Ұсыныстар.

**VI - Бөлім. Қосымшалар**

**КІРІСПЕ**

Қазақстан Республикасының «Мемлекеттік аудит және қаржылық бақылау туралы» Заңының 51-бабына сәйкес Алматы облысы бойынша тексеру комиссиясы Алматы облысының 2018 жылғы бюджетінің атқарылуы туралы есепті дайындады.

Меншікті облыстық бюджетінің атқарылуын бағалау бюджетің атқару жөніндегі уәкілетті органның жылдық есебі, аудиторлық іс-шаралардың қорытындылары, сондай-ақ талдамалық жұмыстың нәтижелері негізінде жүзеге асырылды.

Тиімділікті талдау және бағалау негізінде Алматы облысы бойынша тексеру комиссиясымен жергілікті бюджеттің атқарылуын жетілдіру және мемлекет активтерін басқару тиімділігін арттыру бойынша тиісті тұжырымдар мен ұсынымдар қалыптастырылды.

**I БӨЛІМ. ӨҢІРДІҢ ӘЛЕУМЕТТІК-ЭКОНОМИКАЛЫҚ ДАМУЫНЫҢ НЕГІЗГІ КӨРСЕТКІШТЕРІ:**

Өткен жылдың әлеуметтік-экономикалық даму қорытындылары экономика секторларының барлық бағыттары бойынша өсу қарқынының жоғарылауымен сипатталады.

Облыстың 2018 жылғы жалпы өңірлік өнімі – 2727,4 млрд.теңгені, бір жанға шаққанда – 1341,6 мың теңгені құрады.

Республикада «Мемлекеттік индустриялды-инновациялық даму» мемлекеттік бағдарламасының іске асырылуы облыс экономикасының нақты секторларының дамуына ықпал етті.

2018 жылы облыста 883,9 млрд. теңгенің өнімі өндіріліп, нақты көлем көрсеткіші 101,1%-ды құрады.

Ауыл шаруашылығы жалпы өнімінің көлемі 703,3 млрд. теңгені құрады немесе республикалық көлемнің 17,0%-ы.

Мемлекеттік агроөнеркәсіп кешенін дамыту бағдарламасы аясында 2018 жылы 31,1 млрд.теңгеге мемлекеттік қолдау көрсетілді, оның ішінде субсидиялау бойынша – 26,1 млрд.теңге.

Құрылыс жұмыстарының көлемі 2018 жылы 276,6 млрд.теңгені құрады немесе 2017 жылға қарағанда – 101,6%.

2018 жылы белсенді шағын және орта бизнес субъектілерінің саны 115,6 мың бірлікті құрады.

2018 жылдың қорытындылары бойынша негізгі капиталға тартылған инвестицияның көлемі 574,3 млрд. теңгені құрады, нақты көлем индексі 103,0% құраған.

**II БӨЛІМ. ЖЕРГІЛІКТІ БЮДЖЕТТІҢ АТҚАРЫЛУЫН ТАЛДАУ:**

**2.1. Жергілікті бюджетке түскен түсімдердің атқарылуын бағалау;**

2018 жылы меншікті облыстық бюджет түсімдерінің жоспары **362 737,7 млн.теңгені** құрап, бюджетке нақты **362 614,5 млн.теңге** түсті немесе **99,9%** орындалды, оның ішінде **меншікті кірістер** бойынша жоспарланған **41 472,3 млн.теңге 106,8%** орындалып, бюджетке **44 301,9 млн.теңге** салықтық және бюджетке түсетін басқа да міндетті түсімдер, салықтық емес  түсімдер мен негізгі капиталды сатудан түсетін түсімдер түсті немесе жоспардан тыс **2 829,6 млн. теңге** түсті.

**2.2. Жергілікті бюджет кірістерінің атқарылуын бағалау;**

Меншікті кірістердің түсімі 2017 жылмен салыстырғанда **2 592,8 млн. теңгеге** төмендеді (2017 ж. нақты түскені 46 894,7 млн. теңге). Түсімдердің 4 444,2 млн.теңгеге төмендеуі ағымдағы жылы облыстық мәслихат шешімімен төлем көзінен салық салынатын табыстардан ұсталатын жеке табыс салығы коды бойынша 7 356,6 млн.теңге түсімдер 3 аудан(кала) бюджетіне (Қарасай ауданы, Талдықорған және Қапшағай қалалары), ал 2017 жылы осы код бойынша 3 269,8 млн.теңге түсімдер тек Қарасай ауданы бюджетіне түсетіні белгіленген.

Облыстық бюджеттің кірісіне Іле ауданының бюджетінен қарастырылған **92 600,4 млн.теңге** бюджеттік алымдартолығымен түсті.

Республикалық бюджеттен жоспарланған **156 003,7 млн.теңге** субвенция мен **52 695,8 млн.теңге** нысаналы трансферттер толығымен түсті.

**2.2.1. Салықтық түсімдерді талдау;**

2018 қаржы жылына бекітілген салықтақ түсімдер 35 270,5 млн. теңге, нақтыланғаны 40 310,1 млн. теңге, түзетілгені 39 021,9 млн. теңге нақты түскені 41 395,3 млн. теңгені құрап 106,1% немесе 2 373,3 млн. теңгеге артығымен орындалған, ***олар:***

Табыс салығы -1 127,5 млн. теңге;

Әлеуметтік салық -1 201,1 млн. теңге;

Тауарларға, жұмыстарға және қызметтерге салынатын iшкi салықтар – 44,7 млн. теңге.

**2.2.2. Салықтық емес түсімдерді талдау;**

2018 қаржы жылына бекітілген салықтақ емес түсімдер 137,1 млн. теңге, нақтыланғаны 2 627,7 млн. теңге, түзетілгені 2 419,8 млн. теңге нақты түскені 2 864,9 млн. теңгені құрап 118,4% немесе 445,1 млн. теңгеге артығымен орындалған, ***олар:***

Мемлекеттік меншіктен түсетін кірістер - 21,7 млн. теңге;

Мемлекеттік бюджеттен қаржыландырылатын, сондай-ақ Қазақстан Республикасы Ұлттық Банкінің бюджетінен (шығыстар сметасынан) ұсталатын және қаржыландырылатын мемлекеттік мекемелер салатын айыппұлдар, өсімпұлдар, санкциялар, өндіріп алулар – 115,7 млн. теңге.

Өзге де салықтық емес түсiмдер – 307,7 млн. теңге.

**2.2.3. Негізгі капиталды сатудан түскен түсімдерді талдау;**

2018 қаржы жылына негізгі капиталды сатудан түскен түсімдердің бекітілген жоспары 10,0 млн. теңге, нақтыланғаны 30,5 млн. теңге, түзетілгені 30,5 млн. теңге нақты түскені 41,7 млн. теңгені құрап 136,9 % немесе 11,2 млн. теңгеге мемлекеттік мекемелерге бекітілген мемлекеттік мүлікті сату арқылы қол жеткізген. *(Жергілікті бюджеттен қаржыландырылатын мемлекеттік мекемелерге бекітілген мүлікті сатудан түсетін түсімдер 11,1 млн. теңге, Мемлекеттiк тұрғын үй қорынан берілетін тұрғын үй-жайларды жекешелендiруден түсетін түсімдер 0,1 млн. теңге)*

**2.2.4. Трансферттер түсімдерін талдау;**

2018 қаржы жылына жоспар бойынша бекітілген трансферттердің түсімдер 256 772,5 млн. теңге, нақтыланғаны 305 070,5 млн. теңге, түзетілгені 302 735,2 млн. теңге нақты түскені 302 735,2 млн. теңгені құрап 100,0% орындалған.

Оның ішінде, Төмен тұрған мемлекеттiк басқару органдарынан алынатын трансферттер *(Аудандық (облыстық маңызы бар қалалардың) бюджеттерден трансферттер)* 94 035,6 млн. теңге, оның ішінде; Бюджеттік алып қоюлар 92 600,4 млн. теңге, Нысаналы трансферттерді қайтару 122,3 млн. теңге, Аудандық (қалалық) бюджеттерден облыстық бюджеттің ысырабын өтеуге арналған трансферттер түсімдері 1 309,4 млн теңге, Қазақстан Республикасының Ұлттық қорынан берілетін нысаналы трансферт есебінен республикалық бюджеттен бөлінген пайдаланылмаған (түгел пайдаланылмаған) нысаналы трансферттердің сомасын қайтару 3,5 млн. теңгені құраған.

Мемлекеттiк басқарудың жоғары тұрған органдарынан түсетiн трансферттер *(Республикалық бюджеттен түсетiн трансферттер)* 208 699,6 млн. теңгені құраған, оның ішінде; Ағымдағы нысаналы трансферттер 22 765,0 млн. теңге, Нысаналы даму трансферттері 29 930,8 млн. теңгені, Субвенциялар 156 003,7 млн. теңгені құраған.

**2.3. Жергілікті бюджет шығыстарының атқарылуын бағалау;**

Меншікті облыстық бюджеттің шығыстары бойынша жоспарланған **362 737,7 млн.теңгенің** нақты жұмсалғаны **362 614,5 млн.теңге** немесе **99,9%** орындалған**.** (*2017 жылмен салыстырғанда шығыстар* ***5052,1 млн.теңгеге*** *өскен 2017 жылы шығыстар 357 562,4 млн.теңгені құраған).*

**Оның ішінде;**

Шығындар 340 098,6 млн. теңгені.

Бюджеттік кредиттер 12 428,3 млн. теңге.

Қаржылық активтерді сатып алуға 7 066,7 млн. теңге.

Қарыздарды өтеу 3 020,9 млн. теңгені құраған.

**2.3.1. Жергілікті бюджет шығындарының атқарылуын талдау;**

Меншікті облыстық бюджеттің шығындар бойынша жоспарланған **340 221,8 млн. теңгені** нақты жұмсалғаны **340 098,6 млн.теңге** немесе **99,9%** орындалған**,** орындалмаған **123,2 млн. теңгенің** **14,9 млн. теңгесі** үнем, **24,3 млн. теңге** бағытталмаған резерв, **0,9 млн. теңгесі** ерекшеліктер бойынша қалдық және **83,0 млн. теңге** нақты себептермен игерілмей қалған қаражат.

**Бюджеттің шығындары жекелеген функционалдық топтар бойынша келесідей болған:**

**1 функционалдық топ** «Жалпы сипаттағы мемлекеттік қызметтер» арналған қаражат барлық шығындарының 2,1 % құраған, жоспар 7 786,1 млн. теңге болса, нақты орындалғаны 7 775,0 млн. теңге немесе 99,9 % игерілген. *2017 жылмен салыстырғанда шығындар 1036,0 млн. теңгеге өсті.*

**2 функционалдық топ** «Қорғаныс» арналған қаражат барлық шығындарының **0,4 %** құраған, жоспар 1 279,9 млн. теңге, нақты игерілгені 1 276,6 млн. теңге немесе 99,7 % игерілген. *2017 жылмен салыстырғанда шығыстар 576,3 млн. теңгеге төмендеді.*

**3 функционалдық топ** «Қоғамдық тәртіп пен қауыпсіздік» арналған қаражаттың барлық шығындары 4,6 % (пайызын) құрады, жоспар 16 519,7 млн. теңге болған, нақты игерілгені 16 517,2 млн.теңге, немесе 100,0 % игерілген. *2017 жылмен салыстырғанда шығыстар 4 137,2 млн.теңгеге өскен.*

*Ағымдағы шығындарды алғанда, құрылыс жұмыстарына қаражаттар бөлініп келесі объектілер бой көтерген:*

Алакөл ауданында Жайпақ, Ақтүбек, Қазақстан, Қамысқала, Жанама, Үшбұлақ, Тоқжайлау, Теректі, Жыланды, Екпінді, Қабанбай, Көлбай, Бұлақты, Ескелді ауданында Б.Жолбарысұлы, Жалғызағаш, Қайнарлы, Қаратал, Сырымбет, Жетісу, Ақынсара, Қарабұлақ, Кербұлақ ауданында Алтынемел, Жайпақ батыр, Қоғалы, Талдыбұлақ, Шұбар, Көксу, Қаспан, Қарашоқы, Қызылжар, Қарағаш, Басшы, Сарыбастау, Срыөзек ауылдарында қызметтік тұрғын үймен қосараланған учаскелік полиция пункттері салынған.

Қарасай ауданында Қошмамбет ауылындағы әкімшілік тәртіппен тұтқындалған тұлғалар үшін арнайы қабылдау орынына.

Райымбек ауданында Нарынқол ауылындағы уақытша ұстау изолятор құрлысына.

Талдықорған қаласында әкімшілік тәртіппен тұтқындалған тұлғалар үшін арнайы қабылдау орынының құрылысына.

Облыстың полигонына командалық басқару пунктінің, учаскелік басқару пункітінің, 2 тир және үш жауынгерлік тамақтану пунктерының құрлыс жұмыстарына жұмсалған.

**4 функционалдық топ** «Бiлiм беру» арналған қаражат барлық шығындардың 20,6 % құрады, жоспар 74 640,9 млн. теңге болған, нақты жұмсалғаны 74 623,1 млн. теңгені құраған, 100,0 % игерілген. *2017 жылмен салыстырғанда білім беру саласы бойынша шығыстар 2 411,1 млн. теңгеге өсті.*

Меншікті-облыстық бюджеті бойынша білім беру саласына республикалық бюджеттен (Білім және ғылым министрлігі) **119,0 млн. теңге** нысаналы трансферттер бөлініп, толығымен игерілген, ол келесі мақсаттарға жұмсалған:

Тілдік курстар бойынша тағылымдамадан өткен мұғалімдерге қосымша ақы төлеуге.

Оқу кезеңінде негізгі қызметкерді алмастырғаны үшін мұғалімдерге қосымша ақы төлеуге.

Жаңартылған білім беру мазмұны бойынша бастауыш, негізгі және жалпы орта білімнің оқу бағдарламаларын іске асыратын білім беру ұйымдарының мұғалімдеріне қосымша ақы төлеуге және жергілікті бюджеттердің қаражаты есебінен шығыстардың осы бағыт бойынша төленген сомаларын өтеуге.

Ұлттық біліктілік тестінен өткен және бастауыш, негізгі және жалпы орта білім беру бағдарламаларын іске асыратын мұғалімдерге педагогикалық шеберлік біліктілігі үшін қосымша ақы төлеуге.

**5 функционалдық топ** «Денсаулық сақтау» арналған қаражат барлық шығындардың 4,3 % құраған, 2017 жылға жоспарланған 15 420,5 млн. теңге болса, нақты игерілгені 15 412,8  млн. теңге немесе 99,9 % игерілген. Аталған функционалдық топ бойынша шығындар 2017 жылмен салыстырғанда 19 341,4 млн. теңгеге қаржыландыру жүйесінің өзгеруіне *(медециналық әлеуметтік сақтандыру қоры дәрі дәрмектер аталған қорға түскен қаражат есебінен азайтылып бюджетке денсаулық сақтау саласында жүктеме азайған)* байланысты азайған.

«Ана мен баланы қорғау бойынша қызмет көрсету» бағдарламасы 310 төсек орнымен 2 балалар үйі бойынша **242,6 млн. теңге** жоспарланып толық игерілген.

«Кадрлардың біліктілігін арттыру және қайта даярлау» бағдарламасы бойынша жергілікті бюджеттен **201,5 млн. теңге** қаралып толық игерілен.

«Азаматтарды елді мекен шегінен тыс емделуге тегін немесе жеңілдікпен жол жүрумен қамтамасыз ету» бағдарламасы бойынша жергілікті бюджеттен **9,2 млн. теңге** бөлініп толығымен игерілген.

 «Денсаулық сақтау саласындағы ақпараттық-талдамалық қызметтер» бағдарламасы бойынша **443,5 млн. теңге** жоспарланып, толығымен игерілген.

«Халыққа иммундық профилактика жүргізу үшін вакциналарды және басқа медициналық иммундық биологиялық препараттарды орталықтандырылған сатып алу және сақтауға» бағдарламасы бойынша бюджеттен **3 932,8 млн.теңге** жоспарланып толығымен игерілген.

Арнайы медициналық жабдықтау базасына жергілікті бюджеттен **41,4** **млн. теңге** жоспарланып, толығымен игерілген.

 «Салауатты өмір салтын насихаттау» бағдарламасына бойынша іс-шаралар жүргізуге **138,8 млн. теңге** жоспарланып толығымен игерілген.

«Қазақстан Республикасында ЖИТС-тің алдын алу және оған қарсы күрес жөніндегі іс-шараларды іске асыру» бағдарламасына республикалық бюджет қаражаты есебінен 172,2 млн.теңге жоспарланып толығымен игерілген.

«Республикалық бюджет қаражаты есебінен ауылдық денсаулық сақтау субъектілерінің амбулаториялық-емханалық қызметтер көрсетуі және медициналық қызметтер көрсетуі және Call-орталықтардың қызметтер көрсетуі» жергілікті бюджеттен **345,8 млн. теңге** бөлініп толығымен игерілген.

 «Жергілікті өкілді органдардың шешімі бойынша тегін медициналық көмектің кепілдік берілген көлемін қосымша қамтамасыз ету» бағдарламысы бойынша **359,4 млн.теңге** қарастырылып толығымен игерілген.

 «Техникалық және кәсіптік, орта білімнен кейінгі білім беру ұйымдарында мамандар даярлау» бағдарламасына **443,0 млн. теңге** қарастырылып толығымен игерілген.

Медициналық денсаулық сақтау ұйымдарының күрделі шығыстарына **4 709,0 млн.теңге** бөлініп толығымен игерілген.

2018 жылы денсаулық сақтау нысандарының күрделі жөндеу жұмыстарына және денсаулық сақтау саласының объектілеріне жобалық-сметалық құжаттамалар әзірлеуге жергілікті және республикалық бюджеттен **927,8 млн. теңге** бөлініп, толығымен игеріліп келесі жұмыстар жасалған;

- Жамбыл кентінің дәрігерлік амбулаториясын күрделі жөндеуі;

- Айдарлы кентінің дәрігерлік амбулаториясын күрделі жөндеуі;

- Алматы аймақтық туберкулез диспансерінің ішінара күрделі жөндеуі;

- Іле аудандық орталық ауруханасының күрделі жөндеуін аяқтау;

- Қаратал аудандық орталық ауруханасына күрделі жөндеу.

2018 жылы денсаулық сақтау салысының объектілерін медициналық техникалық жарақтарының базасын жақсарту мақсатында бюджет есебінен 3 699,7 млн. теңге қаражат қарастырылып келесі жабдықтар алуға жұмсалған:

- алғашқы медициналық-саниатрлық көмек қөрсету қызметіне 1 006,6 млн. теңгеге 86 дана медициналық құрал-жабдықтар сатып алынған.

- облыстағы босандыру мекемелеріндегі нәрестелердің шетінеуінің алдын-алу және болдырмау мақсатында, жүкті және босанған әйелдерге, жаңа және шала туылған нәрестелерге медициналық көмек көрсету қызметін жақсарту мақсатында босандыру және балалар қызметіне, **1 375,9 млн. теңгеге** 73 дана медициналық құрал-жабдықтар жиынтығы алынғын.

- аудандық, қалалық және облыстық ауруханаларында хиругиялық қызметін жабдықтау мақсатында **812,2 млн. теңгеге** құрал-жабдықтар жиынтығы алынғын.

Медициналық жабдықтардан бөлек медициналық ұйымдарға **505,0 млн. теңгеге** компьютерлік техника, жаңа қазандықтар алынып орнатылған.

Облыстық денсаулық сақтау басқармасының аппаратын ұстауға **99,5 млн. теңге** қарастырылып**, толығымен игерілген**.

 «Денсаулық сақтау объектілерін сейсмикалық күшейту» бағдарламасына **595,2 млн. теңге** бөлініп толығымен игерілген. *(Текелі қалалық аурухананың ғимаратын, қалпына келтіру және сейсмикалық төзімділігін күшейту жұмыстарына жұмсалған).*

Республикалық бюджет қаражаты есебінен «Денсаулық сақтау объектілерін салу және реконструкциялау» бағдарламасы бойынша **1 500,0 млн. теңге** бөлініп толығымен игерілген. *(Жамбыл ауданы Ұзынағаш ауылындағы 100 төсекке арналған перзентхана мен 100 келушіге арналған қабылдайтын әйелдер консультациясының құрлысына және Сарқан ауданы Сарқан қаласындағы бітпеген перзентхананың ғимаратын 105 төсекке және 100 келушіге арналған орталық аудандық аурухананың стационарлық бөлімі ретінде қайта жаңғырту жұмыстарына жұмсалған)*.

Жергілікті бюджет қаражаты есебінен «Денсаулық сақтау объектілерін салу және реконструкциялау» бағдарламасы бойынша **2 820,2 млн. теңге** бөлініп 99,8 % игерілген *(Алакөл ауданында Лепсі, Қарабұлақ ауылдарында 20 қатысушыларға арналған фельдшерлік амбулатория пунктінін құрлысына, Балхаш ауданын Жиделі ауылындағы ауысымына 20 қатысушыларға арналған фельдшерлық-акушерлық пунктінің құрлысына, Еңбекшіқазақ ауданында Ащысай ауылындағы ауысымына 50 қатысушыларға арналған дәрігерлік амбулатория құрлысына, Ескелді ауданында Көкжазық ауылындағы 25 қатысушыларға арналған дәрігерлік амбулатория құрлысына, Жамбыл ауданында Ұзынағаш ауылында 100 қатысушыларға арналған 100 төсекті перзентхана және Көкқайнар ауылындағы ауысымына 10 қатысушыларға арналған фельдшерлік-акушерлік пунктінің құрлысына, Қарасай ауданында «Асыл арман» тұрғын үй кешеніндегі бөлмені дәрігерлік амбулаторияға қайта жаңғырту, Райымбек ауданы Шырғанақ ауылындағы ауысымына 20 қатысушыларға арналған фельдшерлік-акушерлік пунктінің құрлысына, Сарқан ауданында Сарқан қалалық перзентхананың ғимаратын 105 төсекке 100 қатысушыларға арналған орталық аудандық ғимаратына қайта жаңғырту жұмыстарына, Ұйғыр ауданыны Добын ауылындағы ауысымына 10 қатысушыға арналған медициналық пунктінің және Кетпен ауылындағы ауысымына 25 қатысушыларға арналған дәрігерлік амбулатория құрлысына, Талдықорған қаласында 85 төсекті наркодиспансер құрлысына, Еңбек ауылындағы ауысымына 25 қатысушыларға арналған дәрігерлік амбулатория құрлыс жұмыстарына Жамбыл, Кербұлақ, Қарасай, Көксу, Райымбек аудандарда және Талдықорған қаласында аурухана, дәрігерлік амбулаторияларының ғимараттарына жапсырма салу жұмыстарына жобалық сметалық құжаттамалар әзірлеуге жұмсалған).*

**6 функционалдық топ** «Әлеуметтік көмек және әлеуметтік қамсыздандыру» арналған қаражат барлық шығындардың 3,7 % құраған, жоспар 13 507,8 млн. теңгені құрап, игерілгені 13 501,5 млн. теңгені құраған. *2017 жылмен салыстырғанда шығыстар 3 172,0 млн. теңгеге өскен.*

«Жалпы үлгідегі медициналық-әлеуметтік мекемелерде қарттар мен мүгедектерге арнаулы әлеуметтік қызметтер көрсету» бағдарламасы бойынша 570 орнымен 2 жалғыз басты қарттар мен мүгедектерге арналған арнаулы әлеуметтік қызмет көрсету орталығын ұстау үшін бөлінген **605,7 млн. теңге** толығымен игерілген.

«Психоневрологиялық медициналық-әлеуметтік мекемелерде, арнаулы әлеумттік қызметтер көрсету орталықтарында, әлеуметтік қызмет көрсету орталықтарында психоневрологиялық аурулар мен ауратын мүгедектер үшін арнаулы әлеуметтік қызметтер көрсету» бағдарламасы бойынша 1240 орынды 6 психоневрологиялық ауруларға арналған арнаулы әлеуметтік қызмет көрсету орталықтарын ұстауға **1 473,0 млн. теңге** бөлініп, толығымен игерілген.

«Оңалту орталықтарында қарттарға, мүгедектерге, оның ішінде мүгедек балаларға арнаулы әлеуметтік қызметтер көрсету» бағдарламасы бойынша 190 орынды 3 оңалту орталығын ұстауға **252,0 млн. теңге** бөлініп, толығымен игерілген.

«Балалар психоневрологиялық медициналық-әлеуметтік мекемелерінде, арнаулы әлеуметтік қызметтер көрсету орталықтарында, психоневрологиялық патологиялары бар мүгедек балалар үшін арнаулы әлеуметтік қызметтер көрсету» бағдарламасы бойынша 231 орынды 2 психоневрологиялық патологиялары бар мүгедек балалар үшін арнаулы әлеуметтік қызметтер көрсету орталығын ұстауға **451,7 млн. теңге** бөлінген, толығымен игерілген.

«Мүгедектерді оңалтудың жеке бағдарламасына сәйкес мүгедектердің және мүгедек балалардың санаторлық-курорттық емделуін қамтамасыз ету» бағдарламасы бойынша жалпы аурулардан мүгедектерге 2 444 санаторлық-курорттық жолдамалар сатып алуға **202,2 млн. теңге** жұмсалған.

«Мүгедектерді оңалтудың жеке бағдарламасына сәйкес мүгедектердің техникалық көмекші (орын толтырушы) құралдарымен және (немесе) арнаулы жүріп-тұру құралдарымен қамтамасыз ету» бағдарламасы бойынша бөлінген **411,4 млн. теңге** қаражат толығымен игерілген. *(Аталған қаражатқа 1358 қол арбалар, 1922 сурдо және 1299 тифло құралдары сатып алынған)*.

 «Мүгедектер мен ардагерлерді оңалту» бағдарламасы бойынша Ұлы Отан соғысының ардагерлеріне, тыл еңбеккерлеріне 163 санаторлық-курорттық жолдамалар алуға **14,7 млн. теңге** жұмсалған.

 «Протездеу, үйрету жөнінде медициналық қызметтер көрсету протездік-ортопедиялық құралдарымен және оларды пайдалануды қамтамасыз ету» бағдарламасы бойынша 1 254 протездік-ортопедиялық бұйымдарға **167,6 млн. теңгеге** жұмсалған.

Облыстың ішкі саясат басқармасы бойынша мүгедектердің құқықтарын қамтамасыз ету және өмір сүру сапасын жақсарту жөніндегі іс-шаралар жоспарын іске асыру бағдарламасы бойынша **26,8 млн. теңге** жоспарланып, толығымен игерілген.

Облыстың еңбек инспекциясы басқармасына **69,6 млн. теңге б**өлініп, толығымен игерілген.

«Әлеуметтік қамтамасыз ету объектілерін салу және реконструкциялау» бағдарламасынан Талғар ауданы Талғар қаласында «Аяла» арнаулы әлеуметтік қызметтер көрсету орталығына жапсарма құрылыс жұмыстарына арналған жобалық сметалық құжаттама жасауға **14,7 млн. теңге** бөлініп толығымен игерілген.

**7 функционалдық топ** «Тұрғын үй-коммуналдық шаруашылық» арналған қаражат барлық шығыстардың 6,0 % құрады, жоспар 21 608,5 млн.теңге, игерілгені 21 603,7 млн. теңгені құраған.

"Коммуналдық шаруашылығын дамыту" бағдарламасы бойынша **82,1 млн. теңге** жоспарланып **81,6 млн. теңгеге** немесе 99,4 %-ға игерілген, *(игерілмеген қаражат Райымбек ауданы Нарынқол ауылындағы «Азаматтарға арналған үкімет» ғимаратының құрлысына бөлінген қаражаттың конкурс қортындысы шықпаған)*.

Аталған қаражаттарға келесі жұмыстар атқарылған;

Райымбек ауданы Нарынқол ауылындағы «Азаматтарға арналған үкімет» ғимаратының құрлыс жұмыстарын және Талдықорған қаласындағы колледж студентеріне арналған жатахана ғимаратының құрлысын аяқтауға қажетті жобалық сметалық құжаттарды әзірлеуге.

Талдықорған қаласындағы колледж студентеріне арналған жатахана ғимаратының құрлысын аяқтауға аббатандыру және сыртқы инженерлік желілерінің жұмыстары атқарылған.

"Елдi мекендердi газдандыру" бағдарламасы арқылы 429,2 млн. теңге бөлініп толығымен игерілген. *(«Алматы-Талдықорған» магистралдық газ құбырларына қызмет көрсету жөніндегі пайдалану шығыстарын өтеуге, "Алматы-Талдықорған" магистральды газ құбырының желілік бөлігін, "Талдықорған" АГРС, "Ақши" АГРС, "Балпық би" АГРС, сондай-ақ осы объектілерде орналасқан жер үсті және жер асты жабдықтары мен құрылыстарын пайдалану бойынша қызметтеріне, "Алматы-Байсерке-Талғар" МГҚ, "Алматы-Талдықорған" МГҚ, "Талдықорған-Текелі" тарату газ құбыры бойынша құқық белгілейтін құжаттарды ресімдеу" және "Алматы-Талдықорған" МГ объектісінде күзету жөніндегі қызметтерге жұмсалған)*.

«Ауыз сумен жабдықтаудың баламасыз көздерi болып табылатын сумен жабдықтаудың аса маңызды топтық және жергілікті жүйелерiнен ауыз су беру жөніндегі қызметтердің құнын субсидиялау» бағдарламасы бойынша **25,2 млн. теңге** бөлініп **23,6 млн.теңге** игерілген. *(1,6 млн. тенге- үнем)*

«Бюджеттік инвестициялық жобалардың техникалық-экономикалық негіздемелерін және мемлекеттік-жекешелік әріптестік жобалардың, оның ішінде концессиялық жобалардың конкурстық құжаттамаларын әзірлеу немесе түзету, сондай-ақ қажетті сараптамаларын жүргізу, мемлекеттік-жекешелік әріптестік жобаларды, оның ішінде концессиялық жобаларды консультациялық сүйемелдеу» бағдарламасы бойынша жергілікті бюджеттен **115,7 млн. теңге** жоспарланып **114,9 млн.теңге** немесе 99,4% орындалған.

Аталған бағдарлама шегінде қарастырылған қаражатқа келесі жұмыстар атқарылған:

*Талдықорған қаласында ЖЭО құрылысы бойынша ТЭН түзетуге, "Облыстың оңтүстік-шығыс аумағын электрмен жабдықтауына" ТЭН әзірлеуге, "Қапшағай қаласының тазарту құрылыстарын қайта жаңарту және салуына «МЖӘ жобасын консультациялық сүйемелдеу бойынша қызметтер көрсетуге ТЭН әзірлеуге», Тікелей келіссөздер кезінде МЖӘ жобаларын консультациялық сүйемелдеуіне, "Қапшағай қаласының Заречное ауылындағы кәріздік тазарту құрылыстарын қайта жаңартуына" ТЭН әзірлеуіне".*

**8 функционалдық топ** «Мәдениет, спорт, туризм және ақпараттық кеңістік» арналған қаражат барлық шығыстардың **4,8 %** құраған, жоспары **17 594,9** **млн.** **теңге**, нақты орындалғаны **17 575,3** **млн.** **теңге** немесе **99,9** пайызға орындалды.

«Мәдениет объектілерін дамыту» бағдарламасы бойынша жергілікті бюджеттен жиынтық жоспармен **1412,0 млн. теңге** қаралып, 99,8 %ға орындалған, *(Игерілмеген 2 540,0 мың тенге үнем)*.

Қарастырылған қаражаттарға келесі негізгі жұмыстар атқарылған;

Талдықорған қаласында драмтеатр құрылыс жұмыстары;

Талғар ауданы Жаңалық ауылындағы саяси қуғын-сүргін құрбандарын еске алу мұражайының құрылыс жұмыстары.

 «Дене шынықтыру және спорт объектілерін дамыту» бағдарламасы бойынша жергілікті бюджет есебінен **1 409,7 млн. теңге** бөлініп **1 406,7 млн. теңге** немесе 99,8% игерілген, *(Игерілмеген 3,1 млн. тенге үнем)*.

Қарастырылған қаражаттарға келесі негізгі жұмыстар атқарылған;

Ақсу ауданы Жансүгіров ауылындағы, Кеген ауданы Кеген ауылындағы, Талғар ауданы Талғар қаласында, Райымбек ауданы Кеген және Нарынқол ауылдарында дене шынықтыру-сауықтыру кешендерінің құрылыс бұмыстары жүргізілген.

**9 функционалдық топ** «Отын-энергетика кешені және жер қойнауын пайдалану» арналған қаражат барлық шығындардың **5,2 %** құрады, **18 791,4 млн. теңге** жоспарланған қаражат толығымен игерілген.

Қарастырылған қаражаттарға келесі негізгі жұмыстар атқарылған;

«Жылыту маусымын үздіксіз өткізу үшін отын сатып алуға жылу энергиясын өндіруші ұйымдардың шығындарын субсидиялау» бағдарламасына облыс бюджетінен **2 057,4 млн. тенге** жоспарланып **2 051,8 млн. теңге** игерілген. *(Игерілмеген 5,5 млн тенгеге отын жеткізілмеген)*.

 «Қапшағайжылу», «Көксужылу», «Қарабұлақжылу», «Сарқанжылу», «Алакөлжылу», «Талдықорғанжылыту» шаруашылық жүргізу құқығындағы, мемлекеттік коммуналдық кәсіпоріндарына мазут және көмір сатып алуға жұмсалған.

 «Газ тасымалдау жүйесін дамыту» бағдарламасына республикалық және жергілікті бюджеттен бюджеттен **13 441,3 млн.теңге** бөлініп 100% игерілген *(РБ 9717,1 млн. ЖБ 3724,2 млн теңге)*.

Қарастырылған қаражаттарға келесі негізгі жұмыстар атқарылған;

*(Талдықорған қаласының газ тарату желісінің құрлысына (2,3,4 кезеңдер), Балхаш ауданы «Алматы-Талдықорған» магистралды газ құбыры және газ қысымын реттеу орны орналасқан жоғарғы қысымды газ құбырынан аудан орталығы Бақанас ауылына дейін «Бақанас» автоматтандырылған газ тарату станциясының құрлысы, Қаратал ауданы «Алматы-Талдықорған» магистралды газ құбыры және газ қысымын реттеу орны орналасқан жоғарғы қысымды газ құбырынан аудан орталығы Үштөбе қаласына дейін «Үштөбе» автоматтандырылған газ тарату станциясының құрлысы, Кербұлақ ауданы «Алматы-Талдықорған» магистралды газ құбыры және газ қысымын реттеу орны орналасқан жоғарғы қысымды газ құбырынан аудан орталығы Сарыөзек ауылына дейін «Сарыөзек» автоматтандырылған газ тарату станциясының құрлыс жұмыстары атқарылған) және облыстың елді мекендерін газдандыру жұмыстарын атқару үшін қажетті жобалық сметалық құжаттамалар әзірленген.*

**10 функционалдық топ** «Ауыл, су, орман, балық шаруашылығы, ерекше қорғалатын табиғи аумақтар, қоршаған ортаны және жануарлар дүниесін қорғау, жер қатынастары» арналған қаражат барлық шығыстардың 9,6 % құраған, жоспар 34 805,6 млн. теңге, нақты жұмсалғаны 34 792,5 млн. теңгесі игерілді.

**Ауыл шарышылығы саласы бойынша:**

«Тұқым шаруашылығын қолдау» бағдарламасы бойынша **1 385,4 млн. теңге** жоспарланып толық игерілген.

 «Ауыл шаруашылығы таурларын өндірушілерге су жеткізу бойынша көрсетілетін қызметтердің құнын субсидиялау» бойынша **564,5 млн. теңге** жоспарланып толық игерілген.

 «Жеміс-жидек дақылдарының және жүзімнің көп жылдық көшеттерін отырғызу және өсіруді қамтамасыз ету» бойынша **135,0 млн. теңге** жоспарланып, 99,8% игерілген.

 «Көктемгі егіс және егін жинау жұмыстарын жүргізу үшін қажетті жанар-жағар май және басқа да тауар-материалдық құндылықтарының құнын арзандату» бағдарламасы бойынша **3 080,0 млн. теңге** жоспарланып, 100,0% игерілген.

 «Малды қолдан ұрықтандыратын, мал шаруашылығы өнiмi мен шикiзатын дайындайтын мемлекеттік пункттердi, ауыл шаруашылығы малын соятын алаңдарды, пестицидтердi, улы химикаттарды және олардың ыдыстарын арнайы сақтау орындарын ұстау және жөндеу» бағдарламасы бойынша **12,8 млн. теңге** жоспарланып, 100,0% игерілген.

 «Ауыл шаруашылық дақылдарының зиянды организмдеріне қарсы күрес жөніндегі іс- шаралар» бағдарламасы бойынша **197,9 млн. теңге** жоспарланып 100,0% игерілген.

 «Тауарлық балық өсіру сапасының өнімділігін арттыруды субсидиялау» бағдарламасына облыстық бюджеттен **29,2 млн. теңге** бөлініп, 100,0% игерілген.

 «Ауыл шаруашылығы тауарын өндірушілерге өсімдіктерді қорғау мақсатында ауыл шаруашылығы дақылдарын өңдеуге арналған гербицидтердің, биоагенттердің (энтомофагтардың) және биопрепараттардың құнын арзандату» бағдарламасы бойынша бөлінген **565,5 млн. теңге** 100 % игерілген.

 «Тұқымдық және көшет отырғызылатын материалдың сорттық және себу сапаларын анықтау жұмыстарың экономикалы бағыттың көтеру» бағдарламасы бойынша бөлінген **51,2 млн. теңге** 99,9 % игерілген .

«Тракторларды, олардың тіркемелерін, өздігінен жүретін ауыл шаруашылығы, мелиоративтік және жол-құрылыс машиналары мен тетіктерін мемлекеттік есепке алуға және тіркеу» бағдарламасы бойынша бөлінген **7,8 млн. теңге** 100,0 % игерілген.

 «Тыңайтқыштар (органикалықтарды қоспағанда) құнын субсидиялау» бағдарламасы бойынша қаралған **1608,6 млн. теңге** 100,0%, игерілген.

 «Инвестициялар салынған жағдайда агроөнеркәсіптік кешен субъектісі көтерген шығыстардың бөліктерін өтеу» республикалық бюджеттен берілетін трансферт есебінен **4 374,4 млн. теңге** бөлініп 100,0%-ға игерілген.

 «Асыл тұқымды мал шаруашылығын дамытуды субсидиялау» бағдарламасына жергілікті бюджеттен **12 899,4 млн. теңге** бөлініп, 100,0% игерілген.

 «Агроөнеркәсіптік кешен саласындағы дайындаушы ұйымдарға есептелген қосылған құн салығы шегінде бюджетке төленген қосылған құн салығының сомасын субсидиялау» бағдарламасына республикалық бюджеттен **9,2 млн. теңге** бөлініп, толығымен игерілген.

 «Агроөнеркәсіптік кешен субъектілерін қаржылық сауықтыру жөніндегі бағыт шеңберінде кредиттік және лизингтік міндеттемелер бойынша пайыздық мөлшерлемені субсидиялау» бағдарламасына республикалық бюджеттен **11,9 млн. теңге** бөлініп, толығымен игерілген.

 «Ауыл шаруашылығы малын, техниканы және технологиялық жабдықты сатып алуға кредит беру, сондай-ақ лизинг кезінде сыйақы мөлшерлемесін субсидиялау» бағдарламасына республикалық бюджеттен **1 195,9 млн. теңге** қарастырылып толығымен игерілген.

«Ауыл шаруашылығы өнімін мал шаруашылығы саласындағы терең қайта өңдеу өнімдерінің өндірісі үшін қайта өңдеу кәсіпорындарының оны сатып алуға жұмсайтын шығындарын субсидиялау» бағдарлмасына **232,9 млн. теңге** бөлініп, толығымен игерілген.

«Нәтижелі жұмыспен қамту және жаппай кәсіпкерлікті дамыту бағадарламасы шеңберінде микрокредиттерді ішінара кепілдендіру» бағдарлмасына **49,3 млн.теңге** бөлініп, толығымен игерілген.

«Нәтижелі жұмыспен қамту және жаппай кәсіпкерлікті дамыту бағадарламасы шеңберінде микро қаржы ұйымдарының операциялық шығындарын субсидиялау» бағдарлмасына **14,8 млн. теңге** бөлініп, толығымен игерілген.

«Ведомстволық бағыныстағы мемлекеттік мекемелерінің және ұйымдарының күрделі шығыстары» бағдарлмасына **158,8 млн. теңге** бөлініп, толығымен игерілген.

«Ерекше авариялы су шаруашылығы құрылыстары мен гидромелиорациялық жүйелердi қалпына келтiру» бағдарлмасына **1 712,8 млн. теңге** бөлініп, толығымен игерілген.

 «Бюджеттік инвестициялық жобалардың техникалық-экономикалық негіздемелерін және мемлекеттік-жекешелік әріптестік жобалардың, оның ішінде концессиялық жобалардың конкурстық құжаттамаларын әзірлеу немесе түзету, сондай-ақ қажетті сараптамаларын жүргізу, мемлекеттік-жекешелік әріптестік жобаларды, оның ішінде концессиялық жобаларды консультациялық сүйемелдеу» бағдарламасы бойынша **43,3 млн. теңге** бөлініп, қаражат 100 % игерілген.

 «Ауыл шаруашылығы объектілерін дамыту» бағдарламасы бойынша 1 203,4 млн. теңге бөлініп 99,8% игерілген. Аталған қаражатқа *(суару желілерін қайта жаңарту жұмыстарын жүргізу үшін облыстың Балқаш, Жамбыл, Іле, Қарасай, Қаратал, Райымбек, Сарқан, Талғар, Үйғыр аудандарына және Талдықорған қаласына жобалық сметалық құжаттамалар және Ақсу ауданы Қызылағаш суару алқабының құрылысына жобалық сметалық құжаттама әзірленген).*

**11 функционалдық топ** «Өнеркәсіп, сәулет, қала құрылысы және құрылыс қызметі» арналған қаражат барлық шығыстардың 0,01 % құраған, жоспар 2 565,5 млн. теңге, нақты жұмсалғаны 2 565,3 млн. теңге.

**-** «Қала құрылысын дамытудың кешенді схемаларын және елді мекендердің бас жоспарларын әзірлеу» бағдарламасына жоспарланған **577,9 млн. теңге** толығымен игерілген.

**12 функционалдық топ** «Көлік және коммуникация арналған қаражат барлық шығыстардың» **5,0** % құраған, жоспары **17 955,4 млн. теңге** болса, нақты орындалғаны **17 953,5 млн. теңгеге** немесе **100,0%** орындалған.

«Көлік инфрақұрылымын дамыту» бағдарламасы бойынша "Ңұрлы Жол" мемлекеттік бағдарлама шеңберінде **3 522,6 млн. теңге** бөлініп толығымен игеріліп келесі мақсаттарға жұмсалған *(«Алматы-Өскемен-Лепсі-Ақтоғай» автомобиль жолының 0-110 км жаңартуына, «Алматы-Өскемен-Қызылқайын-Лепсі» автомобиль жолының 113-117 км жаңартуына, Ескельды ауданындағы "Сарыөзек-Қорғас-Қоғалы-Көксу-Қарабұлақ автомобиль жолының 94-122 км қайта жаңартуына және «Бірлік-Алмалық-Рыскулов-Казстрой-Ақбұлақ» автожолының құрлысы атқарылған).*

«Автомобиль жолдарының жұмыс істеуін қамтамасыз ету» бағдарламасы бойынша жергілікті бюджеттен **7 128,6 млн.теңге** жоспарланып толығымен игерілген.

"Облыстық автомобиль жолдарын және елді-мекендердің көшелерін күрделі және орташа жөндеу" бағдарламасы бойынша республикалық бюджеттен "Ңұрлы Жол" мемлекеттік бағдарлама шенберінде 2 699,1 млн.теңге жоспарланып толығымен игерілген. Аталған қаражатқа келесі жұмыстар жүргізілген: *(Еңбекшіқазақ, Райымбек, Жамбыл, Алакөл, Ескелді, Панфилов аудандарының бір қатар автомобиль жолдарына күрделі және орташа жөндеу жұмыстары).*

«Облыстық автомобиль жолдарын және елді-мекендердің көшелерін күрделі және орташа жөндеу» бағдарламасы бойынша жергілікті бюджеттен **4 436,5 млн. теңге** жоспарланып толығымен игерілген.

 «Көлік инфрақұрылымың басым жобаларын іске асыру» бағдарламасына жергілікті бюджеттен **23,5 млн. теңге** бөлініп 100% игерілген. Аталған қаражатқа келесі жұмыстар атқарылған: *(Алакөл ауданында Үшарал қаласында аэропорт ғимаратына қосымша жапсырма құрлыс жұмыстары).*

«Жергілікті атқарушы органдардың шешімі бойынша тұрақты ішкі әуетасымалдарды субсидиялау» жергілікті бюджеттен **88,5 млн. теңге** қаралып толығымен игерілген.

«Әлеуметтік маңызы бар ауданаралық қатынастар бойынша жолаушылар тасымалын субсидиялау» бағдарламасына жергілікті бюджеттен **85,0 млн. теңге** қаралып толығымен игерілген.

**13 функционалдық топ** «Басқалар» арналған қаражат барлық шығыстардың **3,9%** құрады, жоспар **5 364,3 млн. теңге** болса, нақты орындалғаны **5 335,1 млн. теңге** немесе **99,5%** игерілген.

"Индустриялық-инновациялық қызметті мемлекеттік қолдау шеңберінде іс-шараларды іске асыру" бағдарламасына жергілікті бюджет есебінен **13,2 млн. теңге** бөлініп 100% игерілген.

«Бизнестің жол картасы бизнесті қолдау және дамыту мемлекеттік бағдарламасы шеңберінде жеке кәсіпкерлікті қолдау» бағдарламасына **72,0** **млн. теңге** бөлініп 100% игерілген.

«Мемлекеттік инвестициялық саясатты іске асыруға "Даму "Кәсіпкерлікті дамыту қоры» АҚ кредит беру» бағдарлама арқылы жергілікті бюджеттен **500,0 млн. теңге** жоспарланып 100% игерілген.

 «Шағын және орта бизнесті қаржыландыру және ауыл халқына шағын кредит беру үшін «ҚазАгро» Ұлттық басқарушы холдингі» АҚ еншілес ұйымдарына кредит беру» бағдарламасы шеңберінде жергілікті бюджеттен **500,0 млн. теңге** жоспарланып толығымен игерілген.

 «Бизнестің жол картасы бизнесті қолдау мен дамытудың мемлекеттік бағдарламасы шеңберінде кредиттер бойынша пайыздық ставканы субсидиялау» бағдарламасы бойынша **1 976,6 млн. теңге** бөлініп толығымен игерілген.

«Бизнестің жол картасы-2020» бизнесті қолдау мен дамытудың мемлекеттік бағдарламасы шеңберінде шағын және орта бизнеске кредиттерді ішінара кепілдендіру» бағдарламасы арқылы жергілікті бюджеттен **404,0 млн. теңге** бөлініп толығымен игерілген.

«Өнімді жұмыспен қамтуды және жаппай кәсіпкерлікті дамыту Бағдарламасы шеңберінде микрокредиттер бойынша ішінара кепілдік беру» бағдарламасы бойынша жергілікті бюджеттен бөлінген **30,0 млн.теңге**, толығымен игерілген.

«Бизнестің жол картасы-2020» бизнесті қолдау мен дамытудың мемлекеттік бағдарламасы шеңберінде ағымдағы іс-шараларды іске асыру» бағдарламасы арқылы жергілікті бюджеттен **22,8** **млн. теңге** жоспарланып толығымен игерілген.

«Облыс орталықтары мен моноқалаларда кәсіпкерлікті дамытуға жәрдемдесуге кредит беру» бағдарламасына республикалық бюджеттен **532,2 млн. теңге**, жергілікті бюджеттен **39,2 млн. теңге** бөлініп толығымен игерілген.

«Бизнестің жол картасы 2020» бағдарламасы шеңберінде индустриалдық инфрақұрылымды дамытуға республикалық бюджет есебінен **1 472,9 млн. теңге** жоспарланып 100,0%-игеріліп, келесі жұмыстар жүргізілген: *(586,1 млн.теңге Талғар ауданындағы индустриалды аймақ үшін инженерлік-көліктік инфрақұрылым оның ішінде теміржол жолдарын салуға жұмсалған, 339,5 млн. теңге Талғар ауданының индустриалды зонасына инженерлік-көліктік инфрақұрылымының құрлыс жұмыстарына жұмсалған, 216,1 млн. теңге Талғар ауданының индустриалды аймағында инженерлік көлік инфрақұрылымының сыртқы қанализацияны салу жұмыстарына жұмсалған, 331,1 млн. теңге Талдықорған қаласындағы индустриалды аймақтың газбен қамту жүйелерінің құрлысына жұмсалған).*

«Бизнестін жол картасы 2020» бағдарламасына инвестициялық жобаларың іске асыруға жергілікті бюджеттен **431,5 млн. теңге** бөлініп 99,4% келесі жұмыстар жүргізілген: *(Ескелды ауданы Қарабұлақ ауылындағы Нұрмәмбетов, 23а көшесіндегі Қырғауыл цехының электрмен жабдықтау желілер құрлысына, Панфилов ауданы, Айдарлы ауылында орналасқан SPA қонақ үй, балық зауыты және жылыжай кешені бойынша электрмен жабдықтау құрлысына, Талдықорған қаласындағы индустриалды аймақтың газбен қамту жүйелерінің құрлысына, Талғар қаласындағы «Sintez - KZ» Медициналық холдинг ЖШС» өндірістік кешенді тұрақты электрмен жабдықтау құрлысына, Еңбекшіқазақ ауданы Масақ ауылдық округінде Нұрлы ауылында Құрманғазы көшесіндегі тауарлы ауыл шаруашылығы нысандарын жүргізу және «Нұрлы құс» құс фабрикасын электрмен жабдықтау жұмыстары, Қаратал ауданы Тастөбе ауылындағы «Тастөбе Агро Фуд» ЖШС сүт-тауар кешенінің электрмен жабдықтау желілері құрлысы және қайта жаңғырту жұмыстарына, Ескелді ауданы Екпінді ауылындағы қонақ үй кешенінің сыртқы электрмен жабдықтау құрлысы, Талғар ауданындағы «Қайрат» индустриалдық аймағының инженерлік-көлік инфрақұрылымының құрлыс жұмыстары, Талғар ауданы Арқабай кентіндегі ірі қара малды жасанды ұрықтандыруға арналған тұқым орталығы алаңының инженерлік желілері құрлыс жұмыстарына, сондайақ* ***50,9 млн. теңге*** *жобалық сметалық құжаттамалар әзірлеуге жұмсалған).*

 «Нәтижелі жұмыспен қамтуды және жаппай кәсіпкерлікті дамыту бағдарламасы шеңберінде кәсіпкерлікті дамытуға жәрдемдесу үшін бюджеттік кредиттер беру» бағдарламасы бойынша жергілікті бюджеттен **5 152,9 млн. теңге** бөлініп, толығымен игерілген.

 «Тұрғын үйлерді және инженерлік-коммуникациялық инфрақұрылымын салу үшін уәкілетті ұйымның жарғылық капиталын қалыптастыру» бағдарламасы бойынша жергілікті бюджеттен **652,0 млн. теңге** "G4 City" серіктес қалалардың инженерлік-коммуникациялық инфрақұрылымын салу (су бұру) жұмыстарына және "7-20-25" бағдарламасы шеңберінде бастапқы жарнаны субсидиялау бойынша сертификаттарды ұсыну үшін «Алатау» АҚ жарғылық капиталын ұлғайтуға жұмсалған.

 «Заңды тұлғалардың жарғылық капиталын қалыптастыру немесе ұлғайту» бағдарламасы шеңберінде жергілікті бюджет қаражаты есебінен **4 736,4 млн. теңге** бөлініп 100%-ға игерілді, оның ішінде қант кызылша саласын дамыту мақсатында сервистік-дайындау орталығын құруға және қант қызылшасының тұқымдарын сатып алуға «Жетісу» әлеуметтік-кәсіпкерлік Ұлттық компаниясының жарғылық капиталын ұлғайтуға, «Жетісу» әлеуметтік-кәсіпкерлік Ұлттық компаниясының жарғылық капиталын ұлғайту арқылы Райымбек ауданында картоп бағыты бойынша СДО құру және ұйымдастыру жұмыстарына жұмсалған.

«Заңды тұлғалардың жарғылық капиталын қалыптастыру немесе ұлғайту» бағдарламасы шеңберінде жергілікті бюджет қаражаты есебінен **1 378,3 млн. теңге** "Жетісу әуе компаниясы" Акционерлік қоғамының жарғылық капиталын ұлғайтуға бөлінген.

«Заңды тұлғалардың жарғылық капиталын қалыптастыру немесе ұлғайту» бағдарламасы шеңберінде жергілікті бюджет қаражаты есебінен «Алатау» АҚ жарғылық капиталын ұлғайтуға **300,0** **млн.теңге** бөлінген.

Әлеуметтік салалар бойынша мемлекеттік-жекешелік әріптестік жобаларының мемлекеттік міндеттемелерін орындауына 376,8 млн. теңге бөлініп 99,7% игеріліп келесі бағыттар бойынша жұмсалған:

- Облыстық дене шынықтыру және спорт басқармасы бойынша Алматы облысының Текелі қаласындағы Спорт кешенінің қызмет көрсетуіне **3,1 млн. теңге** бөлініп, толығымен игерілген;

- Облыстық білім басқармасы бойынша **112,5 млн. теңге** бөлініп, 98,9% игерілді, оның ішінде: Талдықорған қаласындағы 320 орындық «Алтын бесік» Ясли бақшасын пайдалануына 102,1 млн. теңге, Қарасай ауданындағы Қаскелең қаласында 150 орындық балабақша салу және пайдалануына **10,4 млн. теңге** қарастырылып 88,5% орындалған;

- Облыстық денсаулық сақтау басқармасы бойынша ақпараттық жүйелерді ұйымдастырға **231,6 млн. теңге** бөлініп, толығымен игерілген;

- Облыстық жұмыспен қамтуды үйлестіру және әлеуметтік бағдарламалар басқармасы бойынша Талғар ауданындағы мүгедек балаларға арналған күндіз болу орталығына **29,6 млн. теңге** бөлініп, толығымен игерілген.

**Жергілікті атқарушы органның резерві:**

2018 жылы облыстық жергілікті атқарушы органның резерві 463,2 млн. теңгені құраған. Аталған бағдарламаның бюджеттік бағдарлама әкімшісі ретінде бюджеттік бағдарлама әкімшілері мен аудан (қала) әкімдерінен қаржы бөлу туралы келіп түскен қолдаухаттары Қазақстан Республикасы Бюджет кодексінің, Қазақстан Республикасы Үкіметінің 2015 жылғы 25 сәуіріндегі № 325 қаулысымен бекітілген «Қазақстан Республикасы Үкіметінің және жергілікті атқарушы органдардың резервтерін пайдалану қағидаларымен» белгіленген тәртіппен қарастырыла отырып, 438,9 млн. теңге бағытталған, оның ішінде; табиғи және төтенше жағдайлардың зардаптарын жоюға - 195,4 млн. теңге, шұғыл шығындарға – 243,5 млн.теңге жұмсалған.

**Жыл соңында бағытталмаған резерв қалдығы 24,3 млн. теңгені құраған.**

**Жалдың соңына игерілмей қалған қаражаттар:**

Облыстық бюджетінің **123,2 млн. теңгесі** төменде көрсетілген бағыттар бойынша игерілмей қалды, олар:

**Облыс әкімінің бағытталмаған резервінен 24,3 млн. теңге.**

**Білім басқармасы бойынша барлығы 17,7 млн. теңге, оның ішінде;**

6,1 млн. теңгесі – өнімді жұмыспен қамтуды және жаппай кәсіпкерлікті дамыту Бағдарламасы шеңберінде кадрлардың біліктілігін арттыру, даярлау және қайта даярлау жұмыстарының көлемі орындалмағандықтан орын алған;

4,4 млн. теңгесі – материалдық-техникалық базаны нығайтуға тауарлар (компьтерлер) жеткізілмегендіктен орын алған;

3,9 млн.теңгесі – мемлекеттік жеке меншік әріптестік жобасын консультациялық сүйемелдеу жұмыстарының көлемі орындалмағандықтан орын алған;

3,3 млн. теңгесі – басқада бюджеттік бағдарламалар бойынша жыл аяғына қалыптасқан қалдықтар.

**Облыстың құрылыс басқармасы бойынша 14,1 млн. теңге игерілмей қалған, оның ішінде;**

4,2 млн. теңге – денсаулық сақтау объектілерін салу бойынша жобалық-іздестіру жұмыстарынан 5% қалдық қалған;

2,6 млн. теңге – Талдықорған қаласында жабық жүзу бассейнінің құрылысына жобалық-іздестіру жұмыстары бойынша мемлекеттік сараптаманың қорытындысы белгіленген мерзімде шығарылмай қаражат игерілмей қалған;

2,4 млн. теңге - Кеген ауданының жайылымдарын жаңарту үшін 35 құдық құбырымен қайта жаңарту бойынша жобалық-іздестіру жұмыстарының конкурсының қорытындысы жоспарланған мерзімде шықпағандықтан орын алған;

2,6 млн. теңге - мәдениет объектілерінің құрылысы жұмыстарын жүргізу бойынша қалыптасқан үнем;

2,3 млн.теңге - басқада бюджеттік бағдарламалар бойынша жыл аяғына қалыптасқан қалдықтар.

**Облыс Әкімінің аппараты бойынша 10,2 млн. теңге игерілмей қалған, оның ішінде;**

5,7 млн. теңге - ұңғымаларды бұрғылау жұмыстарының көлемі орындалмағандықтан *(001 бағдарлама арқылы бағытталған қаражат)*;

3,6 млн.теңгесі – материалдық техникалық жарақтандыру бойынша тиісті алынған негізгі құралдар жоспарланған мерзімде жеткізілмеген;

0,9 млн.теңгесі - басқада бюджеттік бағдарламалар бойынша жыл аяғына қалыптасқан қалдықтар.

**Облыстық ауылшаруашылығы басқармасы бойынша 9,9 млн. теңге игерілмей қалған, оның ішінде;**

**8,2 млн. теңге** - су шаруашылығы жүйесінің күрделі жөндеу жұмыстарынан 5% қалдық;

**1,7 млн. теңге** - басқада бюджеттік бағдарламалар бойынша жыл аяғына қалыптасқан қалдықтар.

**Облыстық энергетика және коммуналдық шаруашылық басқармасы бойынша 9,8 млн. теңге игерілмей қалған, оның ішінде;**

**5,6 млн.теңге -** сұйық отын уақытында жеткізілмегендіктен;

**1,6 млн. теңге** - ауыз су қызметтерінің құнын субсидиялау жұмыстарының көлемі орындалмағандықтан;

**2,6 млн. теңге** - басқада бюджеттік бағдарламалар бойынша жыл аяғына қалыптасқан қалдықтар.

**Облыстық жұмыспен қамтуды үйлестіру және әлеуметтік бағдарламалар басқармасы бойынша** **6,2 млн. теңге игерілмей қалған, оның ішінде;**

**3,1 млн.теңге** - материалдық-техникалық базаны нығайтуға тауарлар (психоневрологиялық медициналық-әлеуметтік мекемесіне төсектер) уақытында жеткізілмегендіктен;

**1,5 млн.теңге** – күрделі жөндеу жұмыстарынан үнемделген қаражат;

**1,6 млн.теңгесі** - басқада бюджеттік бағдарламалар бойынша жыл аяғына қалыптасқан қалдықтар.

**Облыстық жастар саясаты мәселелері жөніндегі басқармасы бойынша** **5,1 млн. теңге игерілмей қалған, оның ішінде;**

**3,6 млн. теңге** - материалдық-техникалық базаны нығайту бойынша тиісті негізгі құралдар уақытында жеткізілмегендіктен;

**1,5 млн. теңге** - басқада бюджеттік бағдарламалар бойынша жыл аяғына қалыптасқан қалдықтар.

**Облыстық туризм басқармасы бойынша 3,8 млн. теңге игерілмей қалған, оның ішінде;**

1,4 млн. теңге - материалдық-техникалық базаны нығайтуға арналған негізгі құрал уақытында жеткізілмегендіктен орын алған.

2,4 млн.теңгесі - басқада бюджеттік бағдарламалар бойынша жыл аяғына қалыптасқан қалдықтар.

**Облыстық денсаулық сақтау басқармасы бойынша** **3,5 млн. теңге игерілмей қалған, оның ішінде;**

**1,7 млн. теңге** - мемлекеттік жеке меншік әріптестік жобасын консультациялық сүйемелдеу жұмыстарының көлемі орындалмағандықтан орын алған;

**1,3 млн. теңге** - дәрі-дәрмектер уақытында жеткізілмегендіктен орын алған;

**0,5 млн. теңге** - басқада бюджеттік бағдарламалар бойынша жыл аяғына қалыптасқан қалдықтар.

**Облыстық төтенше жағдайлар департаменті бойынша 3,4 млн. теңге материалдық-техникалық базаны нығайтуға арналған негізгі құрал уақытында жеткізілмегендіктен орын алған.**

**Облыстағы басқада бюджеттік бағдарлама әкімшілері бойынша бюджеттік бағдарламалар бойынша жыл аяғына қалыптасқан қалдықтар 15,2 млн. теңгені құраған.**

**2.3.2. Бюджеттік кредиттердің пайдаланылуын талдау;**

Жалпы 2018 жылға бюджеттік кредиттер тарту жоспар бойынша 6 958,9 млн. теңге мөлшерінде жоспарланған, есепті қаржы жылына нақтыланғаны 12428,3 млн. теңгені нақты тартылғаны 12 428,3 млн. теңгені құрады.

Оның ішінде:

**Тұрғын үй-коммуналдық шаруашылығы функционалдық тобы бойынша 4 303,3 млн. теңге тартылып төмендегі мақсаттарға жұмсалған;**

Облыстық құрылыс басқармасы арқылы «Аудандардың (облыстық маңызы бар қалалардың) бюджеттеріне тұрғын үй жобалауға және салуға кредит беру» бағдарламасы бойынша 3 559,5 млн. теңге тартылып тұрғын үйлер мен тұрғын үй құрылысын жүргізуге қажетті жобалық сметалық құжаттамалар әзірлеуге жұмсалған.

Облыстық Энергетика және тұрғын үй-коммуналдық шаруашылық басқармасы арқылы, «Аудандардың (облыстық маңызы бар қалалардың) бюджеттеріне жылу, сумен жабдықтау және су бұру жүйелерін реконструкция және құрылыс үшін кредит беру» бағдарламасы бойынша 743,8 млн. теңге тартылып жаңа жылу жүйелерін тарту мақсатында облыстың шаруашылық субъектілеріне берілген.

**Ауыл, су, орман, балық шаруашылығы, ерекше қорғалатын табиғи аумақтар, қоршаған ортаны және жануарлар дүниесін қорғау, жер қатынастары функционалдық тобы бойынша 6 553,5 млн. теңге тартылып төмендегі мақсаттарға жұмсалған;**

Облыстық ауыл шаруашылығы басқармасы арқылы, «Нәтижелі жұмыспен қамтуды және жаппай кәсіпкерлікті дамыту бағдарламасы шеңберінде кәсіпкерлікті дамытуға жәрдемдесу үшін бюджеттік кредиттер беру» бағдарламасы арқылы 1 152,9 млн. теңге тартылып кәсіпкерлікті дамыту бойынша кредиттер берілген.

Облыстық экономика және бюджеттік жоспарлау басқармасы арқылы, «Мамандарды әлеуметтік қолдау шараларын іске асыру үшін жергілікті атқарушы органдарға берілетін бюджеттік кредиттер» бағдарламасы арқылы 1 400,6 млн. теңге бөлініп облыс көлеміндегі аудандардың ауылдық елдi мекендеріне жұмыс iстеуге және тұруға келген денсаулық сақтау, бiлiм беру, әлеуметтiк қамсыздандыру, мәдениет, спорт және агроөнеркәсіптік кешен саласындағы мамандарға баспана алу мақсаттарына жұмсалған.

**Басқалар функционалдық тобы бойынша 1 571,4 млн. теңге тартылып төмендегі мақсаттарға жұмсалған;**

Облыстық кәсіпкерлік және индустриалдық-инновациялық даму басқармасы арқылы «Мемлекеттік инвестициялық саясатты іске асыруға «Даму» кәсіпкерлікті дамыту қоры» АҚ-ға кредит беру» бағдарламасы бойынша 500,0 млн. теңге, «Шағын және орта бизнесті қаржыландыру және ауыл тұрғындарына микро кредит беру үшін «ҚазАгро» Ұлттық басқарушы холдингі» АҚ-ның еншілес ұйымдарына кредит беру» бағдарламасы арқылы 500,0 млн. теңге, «Моноқалаларда, кіші қалаларда және ауылдық елді мекендерде кәсіпкерлікті дамытуға жәрдемдесуге кредит беру» бағдарламасы арқылы 571,4 млн. теңге тартылып корсетілген мақсаттарға кредит беруге жұмсалған.

**2.3.3. Қаржы активтерін сатып алуға жұмсалған шығындарды талдау;**

Жалпы 2018 жылға қаржылық активтерді сатып алуға 2 465,8 млн. теңге жұмсау жоспарланған, есепті қаржы жылына нақтыланғаны 7 066,7 млн. теңгені нақты тартылғаны 7 066,7 млн. теңгені құрады.

Оның ішінде;

**Басқалар функционалдық тобы бойынша 7 066,7 млн. теңге қарастырылып төмендегі мақсаттарға жұмсалған;**

Облыстық ауыл шаруашылығы басқармасы арқылы 4 736,4 млн. теңге «Заңды тұлғалардың жарғылық капиталын қалыптастыру және (немесе) ұлғайту» бағдарламасы арқылы «Жетісу» әлеуметтік-кәсіпкерлік Ұлттық компаниясының жарғылық капиталын ұлғайтуға жұмсалған.

Облыстық жолаушылар көлігі және автомобиль жолдары басқармасы арқылы 1 378,3 млн. теңге «Заңды тұлғалардың жарғылық капиталын қалыптастыру және (немесе) ұлғайту» бағдарламасы арқылы «Жетісу әуе компаниясы» Акционерлік қоғамының жарғылық капиталын ұлғайтуға жұмсалған.

Облыстық құрылыс басқармасы арқылы 652,0 млн. теңге «Заңды тұлғалардың жарғылық капиталын қалыптастыру және (немесе) ұлғайту» бағдарламасы арқылы «Алатау» Акционерлік қоғамының жарғылық капиталын ұлғайтуға жұмсалған.

Облыстық Энергетика және тұрғын үй-коммуналдық шаруашылық басқармасы арқылы 300,0 млн. теңге «Заңды тұлғалардың жарғылық капиталын қалыптастыру және (немесе) ұлғайту» бағдарламасы арқылы «Алатау» Акционерлік қоғамының жарғылық капиталын ұлғайтуға жұмсалған.

**2.3.4. Дебиторлық және кредиторлық берешектерді талдау;**

2019 жылдың 1 қаңтарына облыстық бюджеттік бағдарлама әкімшілері бойынша 403,4 млн. теңге дебиторлық қарыздар қалыптасқан, Оның ішінде;

Көпжылдық ауыспалы өткен жылдардағы келісім шарттар бойынша 5,6 млн. теңге қалыптасқан;

Көпжылдық ауыспалы 2018 жылғы келісім шарттар бойынша 1,4 млн. теңге қалыптасқан;

Өткен жылдардағы есептілікке берілген қаражаттар 0,04 млн. теңге қалыптасқан;

2018 жылы есептілікке берілген сома 1,4 млн. теңге қалыптасқан;

Салыстыру актілері бойынша артық төлемдер бойынша 0,38 млн. теңге қалыптасқан;

Жеткізушілердің келісім шарт бойынша міндеттемелерін орындамау салдарынан 32,0 млн. теңге қалыптасқан;

Өткен жылдардағы қарыздарды өтеу бойынша сот шешімдерінің орындалмау салдарынан 184,4 млн. теңге қалыптасқан;

Құрылыс монтаж жұмыстарына төленген алдын ала төлемдер бойынша 178,2 млн. теңге дебиторлық қарыздар қалыптасқан.

Дебиторлық қарыздардың басым бөлігі келесі бюджеттік бағдарлама әкімшілері бойынша орын алған;

Облыстық құрылыс басқармасы бойынша 199,2 млн. теңге;

Облыстық білім басқармасы бойынша 40,8 млн. теңге;

Облыстық жолаушылар көлігі және автомобиль жолдары басқармасы бойынша 11,9 млн. теңге;

Жергілікті бюджет есебінен қаржыландырылатын ішкі істер органдары бойынша 124,6 млн. теңгені құраған.

**2019 жылдың 1 қаңтарына облыстық бюджеттік бағдарлама әкімшілері бойынша 3 560,4 млн. теңге кредиторлық қарыздар қалыптасқан, Оның ішінде;**

Жылдың аяғында төлем мерзімі жетпеген міндеттемелер бойынша 0,1 млн. теңге қалыптасқан;

Жұмыстарды орындағандығы туралы тиісті актілерді мердігердің уақытылы жеткізбеуі себебінен 25,9 млн. теңге қалыптасқан;

Салыстыру актілері бойынша қалыптасқан кредиторлық қарыздар 4,9 млн. тнеңге;

Төлемдер бойынша қаржылардың жетіспеушілігі салдарынан 3 526,4 млн. теңге және басқада қарыздар бойынша 3,1 млн. теңге қалыптасқан.

Негізгі кредиторлық қарыздар келесі бюджеттік бағдарлама әкімшілері бойынша орын алған:

Облыстық Энергетика және тұрғын үй-коммуналдық шаруашылық басқармасы бойынша 3 373,7 млн. теңге *(Табиғи газ жүйесінің құрылысы және осы салада бар объектілерді қайта жаңғырту)*

Облыстық ауылшаруашылығы басқармасы бойынша 145,8 млн. теңге;

Облыстық бюджеттен қаржыландырылатын табиғи және техногендік сипаттағы төтенше жағдайдар, азаматтық қорғаныс саласындағы уәкілетті органдардың аумақтық органы бойынша 13,7 млн. теңге;

Облыстық құрылыс басқармасы бойынша 4,6 млн. теңге;

Облыс әкімінің аппараты бойынша 5,1 млн. теңге;

Облыстық жастар саясаты мәселелері жөніндегі басқармасы бойынша 6,3 млн. теңге кредиторлық қарыздар қалыптасқан.

**III БӨЛІМ. БАҒДАРЛАМАЛЫҚ ҚҰЖАТТАРДЫҢ ІСКЕ АСЫРЫЛУЫН БАҒАЛАУ:**

**3.1. 2016-2020 жылдарға арналған Аумақтарды дамыту бағдарламасының іске асырылуын бағалау;**

Алматы облысының 2016-2020 жылдарға арналған даму бағдарламасы облыстық мәслихаттың 2015 жылғы 14 желтоқсандағы № 51-288 шешімімен қабылданды *(облыстық мәслихаттың 2018 жылғы 7 қарашадағы № 36-195 шешімімен)*.

Бағдарламада 26 мақсатқа және 135 нысаналы индикаторларға қол жеткізу көзделген, оның ішінде 81 - Ұлттық экономика министрінің бұйрығымен бекітілген базалық көрсеткіштер тізбесіне сәйкес*.*

Бағдарламаның 26 мақсаттарының 19 толықтай қол жеткізілді, 7 – ішінара қол жеткізілген, 81 нысаналы индикатордың 72 – бойынша қол жеткізілген, 9- бойынша қол жеткізілмеген.

1-ші "Экономиканың сапалы және тұрақты өсуін қамтамасыз ету" стратегиялық мақсатына қол жеткізу үшін 3 нысаналы индикатор жоспарланған.

«Жалпы өңірлік өнімнің нақты көлем индексі» (нысаналы мәні кемінде 103,5%), «халықтың жан басына шаққандағы жалпы өңірлік өнім» (нысаналы мәні – 1 348,5 мың теңге) индикаторлары бойынша қол жеткізу ықтималдығы жоғары.

Алдын ала есептеулер бойынша 2018 жылы облыстың ЖӨӨ 2 727,4 млрд. теңгені құраған, нақты көлем индексі – 103,5%, жан басына шаққанда – 1 341,6 мың теңге.

«Жергілікті бюджетке салықтық және салықтық емес түсімдердің өсуі» индикаторына қол жеткізілген (жыл қорытындысы бойынша нысаналы мәні 103% - дан кем емес).

Салықтық және салықтық емес түсімдердің көлемі 196,6 млрд. теңгені құраған, 2017 жылға қарағанда 116% - ға өскен, көрсеткіш жоспарланған мақсаттан 112,6% - ға асырылған.

Өсімге акциздік өнім өндірісінің артуы, темекіге акциз мөлшерлемесінің (24%), бір жолғы түсімдердің көбеюі, әкімшілендіруді қатаңдату есебінен «Азиялық газ құбыры» ЖШС-нен мүлік салығы бойынша қосымша 1,5 млрд. теңге түсуі және басқа да бір жолғы түсімдер есебінен қол жеткізілген.

**Өнеркәсіп**

«Өнеркәсіптің тұрақты дамуын қамтамасыз ету» 2-стратегиялық мақсатқа қол жеткізу үшін 14 нысаналы индикатор жоспарланған, оның ішінде 2018 жылы 2-не қол жеткізілген, 4-не қол жеткізілмеген, 8 идикатор бойынша статистикалық деректер бүгінгі күнге жоқ.

«Өңдеу өнеркәсібі өнімдерін шығарудың НКИ» индикаторы 101,7% құраған, 2018 жылға жоспар – 103%. Жоспар 98,7%-ға орындалуына, сусындар өндірісінің 7,1%-ке, жеңіл өнеркәсіптің – 13,6%-ке, фармацевтикалық өнімдердің – 1,2%-ке, өзге де металл емес өнімдердің – 4,4%-ке төмендеуі себеп болған.

«Негізгі фармацевтикалық өнімдер өндірісінің НКИ» жоспары бойынша 113,1% болса, нақты көрсеткіш 98,8% құраған. Саланың негізгі кәсіпорны «Келун – Kazpharm» ЖШС өнімді өткізу проблемасына байланысты шығарылым көлемін төмендеткен.

«Өзге де металл емес минералды өнімдер өндірісінің НКИ» жоспар бойынша 101,4% құраса, нақты корсеткіш 95,6% құрады. «КнауфГипсКапчагай», «Азия-Электрик» ЖШС және т.б. ірі кәсіпорындар 2017 жылы «ЭКСПО 2017» нысандарын салуға қатысты, «АСПМК 519» ЖШС компаниялар тобы 2017 жылы «Екібастұз-Алма ВЛ 500» жоғары вольтты желілерін салуға қатысты. 2018 жылы тапсырыстар көлемінің азаюына байланысты аталған кәсіпорындар өнім шығаруды қысқартқан.

«Жеңіл өнеркәсіптің НКИ» жоспар бойынша 92,2% құраса, нақты көрсеткіш 86,4% құраған. Саланың негізгі кәсіпорындарында «ТФ Ажар», «МедиатексН», «Clotwell» ЖШС өндірісі азайған. 2017 жылы аталған кәсіпорындар «ЭКСПО 2017» көрмесін өткізу кезінде күш құрылымдарын арнайы киіммен және бас киімдермен қамтамасыз етті, 2018 жылы тапсырыстар көлемі азайған.

**Ауыл шаруашылығы**

«АӨК субъектілерінің бәсекеге қабілеттілігін арттыру үшін жағдай жасау» 3-мақсатқа қол жеткізу үшін 5 нысаналы индикатор жоспарланған, оның ішінде 2018 жылы 4 нысаналы индикатор орындалған.

«Ұйымдастырылған шаруашылықтарда ірі қара және ұсақ мал басының үлесі» нысаналы индикаторы 48,4% (жоспар-50,7%) және 53,6% (жоспар-56,2%) құраған. Жоспар 95,5% және 95,4% орындалған, бордақылау нысандарының дамуына байланысты ұйымдастырылған шаруашылықтар аналық мал басын сақтайды, қалғаны жас жаста тапсырады. Осыған байланысты жоспарға қол жеткізілмеген.

Облыстың АӨК-не 15,5% өсіммен 82 млрд. теңге инвестиция тартылған.

17,4 млрд. теңгеге 41 инвестициялық жоба пайдалануға берілген, оның ішінде 13 нысан – ауыл шаруашылығы шикізатын қайта өңдеу бойынша.

Өсімдік шаруашылығы мен мал шаруашылығын субсидиялауға 19,7 млрд.теңге бөлінген.

Басым дақылдардың егіс алқабы ұлғайтылған, ресурс үнемдеуші технологияларды қолдану алқабы кеңейтілген.

Мал мен құстың барлық түрлерінің басы өскен, ет өндірісі 3% – ға (362,8 мың тонна), сүт – 4,3 (753,6 мың тонна), жұмыртқа – 4,4 (1,1 млн. дана) және жүн-1,7% - ға (8,5 мың тонна).

"Сыбаға", "Алтын асық", "Құлан" бағдарламаларының жоспарлары асыра орындалған. 4100 басқа арналған 14 бордақылау алаңы, 820 басқа арналған 9 тауар-сүт фермасы іске қосылған.

Нәтижесінде асыл тұқымды ірі қара мал басының үлесі 18,8% - ға дейін артқан *(2017ж. – 18,5%)*, қой-22,9 *(22,7%)*, жылқы-15,4% *(15,3%)*.

**Шағын және орта кәсіпкерлік пен сауданы дамыту**

1 мақсат, 3 нысаналы индикатор көзделген, барлық 3 индикаторға қол жеткізілген.

Жалпы жаппай кәсіпкерлікті дамытуға 11,1 млрд. теңге бағытталған, 1616 кәсіпкер мемлекеттік қолдауға ие болған, 1978 жұмыс орны құрылған және 2282 орын сақталған.

Оның ішінде "Бизнестің жол картасы-2020" бизнесті дамытуды қолдау мемлекеттік бағдарламасын жүзеге асыру аясында 4,4 млрд. теңге бөлінген. 265 кәсіпкер қолдауға ие болған, оның ішінде: проценттік мөлшерлемені субсидиялау бойынша жалпы 12,4 млрд. теңге несие сомасына 144 жоба мақұлданды, несиелерді кепілдендіру бойынша - 1,1 млрд. теңге кепіл сомасына 65 жоба, мемлекеттік гранттарды беру бойынша 72 млн. теңге сомасына 45 жоба қаржыландырылған.

Өндірістік инфрақұрылымды дамыту үшін 11 жоба бойынша
1,9 млрд.теңге бөлінген.

«Нәтижелі жұмыспен қамту және жаппай кәсіпкерлікті дамыту» бағдарламасы аясында 6,1 млрд. теңгеге 1339 адам шағын несие алған. Оның ішінде сомасы 5,1 млрд. теңгеге 1259 ауыл тұрғыны, 1 млрд. теңгеге 80 қала тұрғыны шағын несие алды.

 Әрекет етуші кәсіпкерлерге кәсіпкерлер және халыққа қаржылық емес қолдау көрсету бойынша 24 656 сервистік қызметтер көрсету және кеңес берулер жүргізілген, 17,4 млрд. теңгеге 539 бизнес-жоспар жасалған, 970 млн. теңгеге 38 жоба қаржыландырылған.

Бизнесті жүргізу негіздері бойынша 1 158 тыңдаушы оқытылған («Бизнес-Кеңесші» - 1093 адам, жобалық оқыту – 65 адам). «Бизнес Өсім» құрамдасы бойынша 111 қатысушы оқытылған, оның ішінде 27 млн. теңгеге 9 жоба іске асырылған, «Іскерлік байланыстар» бойынша 80 қатысушы оқытылған, «Аға сеньорлар» бойынша шетел сарапшыларын тартуға 9 өтінім жолданған, оның ішінде 4 компания сарапшылық миссияларын аяқтаған.

2018 жылы бөлшек тауар айналымы 500,1 млрд. теңгені құраған, НКИ – 107,2%.

Облыста сауда және қызмет көрсету саласының 16 223 объектілері жұмыс жасайды, оның ішінде 9800 - дүкен, 2134 - қоғамдық тамақтану кәсіпорындары, 4206 - тұрмыстық және сервистік қызмет объектілері, 83 – базар бар. Бұл салада 73,4 мыңнан астам адам жұмыспен қамтылған.

**Инновацияларды дамыту және инвестициялар тарту**

«Инновацияларды дамыту және инвестициялар тарту» 6-мақсат бойынша 7 мақсатты индикатор жоспарланған, оның 5-не қол жеткізілген, 2-і бойынша статистикалық деректер 2018 жылдың 2-тоқсанында ұсынылатын болғандақтан нәтижеге қол жеткізілгендігі туралы баға беру мүмкіндігі болмады.

2018 жылы облыс экономикасына 574,3 млрд. теңге инвестиция тартылды, нақты көлем индексі 103,0% құрады.

Халықтың жан басына шаққандағы негізгі капиталға инвестициялар 2017 жылға 1,7% өсіммен 283,3 мың теңгені құрады.

Шикізаттық емес сектордың негізгі капиталына инвестициялар 2,7%-ға өсімді көрсетті және 398,9 млрд.теңгені құрады. Сыртқы инвестициялардың жалпы көлеміндегі үлесі 12,7%-дан 13,4%-ға дейін өсті және 77 млрд. теңгені құрады (2017 ж. - 66,8 млрд. теңге).

Қаржыландыру көздері бойынша негізгі капиталға салынған инвестициялар құрылымында негізгі үлестік салмақ бюджеттен тыс инвестицияларға тиесілі – 452,2 млрд. теңге немесе 78,7% және 21,3% немесе 122,1 млрд. теңге бюджеттік инвестицияларға тиесілі.

**Экономикалық өсім орталықтарын дамыту**

«Экономикалық өсім орталықтарын дамыту» 7 мақсатына қол жеткізу үшін 29 нысаналы индикаторлар қарастырылған, оның ішінде Алматы агломерациясында - 1, облыс орталығы Талдықорған қаласында - 7, Текелі моноқаласында -10, шағын қалаларда - 9, ауылдық елді мекендерде - 1, шекара аумақтарында - 1 және 13 көрсеткіш.

Олардың ішінде 2018 жылы 5 индикатор орындалмаған: «жаңартылған/салынған желілердің үлесі, оның ішінде суды бөлу» бойынша Текелі қаласындағы кәріз желілерін қайта құру жобасы 2018-2019 жылдар аралығында іске асырылу жоспарланған. 2018 жылы 4,82 км қайта жаңартылып, 8,24 км салынған, ал 2019 жылы 16,11 км қайта жаңғырту жоспарланған, «Жаңғыртылған/салынған жүйелердің үлесі оның ішінде жылумен қамту» және «Жылу желілерінің тозуын төмендету» бойынша «Металлург» ықшам ауданының магистральды жылу желілерін қайта құру жобасын 2018-2019 жылдары жүзеге асыру жоспарланған. 2018 жылы 1,8 км қайта құру жұмыстары жүргізілген, 2019 жылы 3,1 км қайта жаңғыртылу көзделген, шағын қалалар бойынша «Жаңартылған/салынған желілердің үлесі, соның ішінде электрмен қамту» Жаркент қаласының «Татэк» АҚ электр желілерін жаңғырту жұмыстары 2018 жылдың желтоқсанында басталғанына байланысты, жұмыстың аяқталу мерзімі - 2019 жылдың ақпан айы, «Аумақты дамыту» бағдарламасы аясында «Жергілікті өзін-өзі басқаруды қаржылай қолдау» басымдығын іске асыру, жоспарланған 164 жобаның 2 жобасы мердігерлік ұйымның жұмысының бұзылуына байланысты орындалмаған.

6 объект 2019 жылға ауысуына байланысты «Экономикалық өсу орталықтарында жаңа объектілерді ашу және қолданыстағы өндірістік объектілерді кеңейту» индикаторы орындалмаған.

Экономикалық өсу орталықтарында жаңа және 77 өнеркәсіптік объектілер кеңейтілген, 193 шағын және орта бизнес, 19 ауыл шаруашылығы объектілері ашылған, 145,16 гектарға 16 бақша егілген.

9 білім беру объектісі салынып, қайта жаңартылған: 4 мектеп, 3 мектепке жапсырма, балбақша және музыкалық мектеп, денсаулық сақтау саласы бойынша: 3 дәрігерлік амбулатория, 1 дәрігерлік-акушерлік және Текелі қалалық ауруханасын сейсмикалық күшейту жұмыстарын қалпына келтіру үшін 1 медициналық пункт, Талдықорған қаласындағы наркологиялық клиника және облыстық балалар ауруханасына 60 орынды неонаталдық хирургияны кеңейту бойынша жапсырма, мәдениет саласы: драмтеатр және мұражай, 3 спорттық сауықтыру кешенінің құрылысы жүргізілген.

10 сумен қамту жүйесі, 1 суды бөлу, 6 жылу және газбен жабдықтау, 8 электрлендіру жобалары іске асырылған.

33 әкімшілік ғимарат салынған, оның ішінде 32 учаскелік полиция пункті және Шарын ауылдық елді мекеніндегі әкімдік ғимараты.

2018 жылы облыста 571 маман көтерме жәрдемақы және 394 маман бюджеттiк несие түрiндегi әлеуметтiк қолдау шаралары ұсынылған.

2018 жылы облыстың 164 елді мекендерінде 162 жоба жүзеге асырылған, оның ішінде 91 жоба жол жөндеу бойынша, 18 – абаттандыру, жарықтандыру және тротуар жөндеу, 15 – мектеп спорт алаңдарын жөндеу және жайластыру, 12 – мектепті жөндеу және қоршау, 11 – орталықтандырылған су жүйесін қалпына келтіру, 5 – балалар ойын алаңдарын жөндеу, 4 – электрмен жабдықтау нысандарын жөндеу, 4 – зираттарды қоршау, 2 – мал қорымдарын жайластыру жұмыстары жүргізілген.

**Әлеуметтік сала**

**Білім беру**

1 мақсат, 7 мақсатты индикатор карастырылып, барлығы орындалған.

2018 жылы 18 білім беру нысанының құрылысы мен қайта жаңартылуы жүргізілген, оның ішінде 15 мектеп, 10 үш ауысымды, 2 мектеп тапшылығын жою үшін және 3 тозығы жеткен мектептер. Сонымен қатар 1 балабақша, 1 орта мектепке спорт залына жапсырма және 1 музыка мектебі салынған.

Жоғары көрсетілген мектептердің құрылысы аяқталуы 4 үш ауысымды мектептің мәселесі шешілуіне әкелген, үш ауысымды мектеп саны бүгінгі күнге 34 бірлікті құрайды.

7,7 млрд. теңгеге 30 нысанға күрделі жөндеу жүргізілді.

Жаратылыстану-математикалық пәндер бойынша мектеп түлектері арасында білім беру бағдарламаларын (өте жақсы/жақсы) меңгерген оқушылардың үлесі 63,0% құрады, облыста жаратылыстану-математикалық бағыттағы 25 мектеп жұмыс істейді.

12 жылдық білім беруге көшу аясында жаңартылған курсы және үштілді енгізу бойынша облыстың 8650 педагогы дайындық курстарынан өтті.

2018-2019 оқу жылында облыста 74 техникалық және кәсіптік білім беретін оқу орны жұмыс істейді, оның ішінде 41 мемлекеттік және 33 жекеменшік.

Облыс колледждерінде 32712 адам оқиды, оның ішінде типтік жастағы (14-24 жас) – 30706. 14-24 жас аралығындағы адам саны 285330 құрайды. Осылайша, облыстағы типтік жастағы жастарды техникалық және кәсіптік біліммен қамту 10,8% құрап отыр.

Мүмкіндігі шектеулі балалардың жалпы санынан балаларды инклюзивті білім берумен қамту 18,1% құрайды, облыстың 508 жалпы білім беретін мектебінде инклюзивті білім алу үшін жағдай жасалған, онда 2164 бала білім алады.

2018 жылы 188 балабақша ашылды, оның ішінде 1 – МЖӘ, 187 – жеке меншік, 4-жалпы білім беретін мектептер жанындағы шағын орталықтар мен қолданыстағы балабақшаларда қосымша топтар ашылды.

Қазіргі уақытта облыста 780 балабақша бар, оның ішінде 597 – жеке меншік және 389 шағын-орталық, 106,0 мың бала қамтылған (мектепішілік сыныптарды қоса алғанда), 3-6 жастағы балаларды мектепке дейінгі мекемелермен қамту деңгейі 2017 жылы 95,3% қарсы 98,5%-ға жеткен.

**Жастар саясаты.**

1 мақсат, 2 мақсатты индикатор көзделіп толық қол жеткізілген.

«15-28 жас аралығындағы жалпы жастар санынан NEET үлесі» мақсатты индикаторы 2018 жылғы 3 тоқсан нәтижесі бойынша индикатор орындалып, 6,2%-ды құрады. «14 пен 29 жас аралығындағы тұрғындардың мемлекеттік жастар саясатын жүзеге асырумен қанағаттану деңгейі» - 94,0%-ды құраған.

Облыста 20 жастар ресурстық орталықтары қызмет атқарады, оның ішінде 1 облыстық, 19 аудан, қала деңгейінде «Жастардың ресурстық орталықтары» коммуналдық мемлекеттік мекемелерінең. Штат саны 123 адамды құрайған. Облыс бойынша ауылдық округте жастар саясаты бойынша 253 нұсқаушылар бірлігі бөлінген.

2017-2020 жылдарға арналған «Жастар жолы» бағдарламасы жүзеге асырылуда.

Бүгінгі күні 10 аудан мен қалаға 56,7 млн. теңгеге бөлініп 11 жоба жүзеге асырылуда. Нәтижесінде 18 бос уақытты тиімді өткізу орталықтары мен спортпен шұғылдану залдары өз жұмысын бастаған. Олар 5 фитнес,
4 коворкинг, 1 би залы, 4 күрес залдары, 2-интернет-кітапхана, 2 фотостудия ашылған.

2018 жылдың 23 шілдесі мен 1 тамыз аралығында Алматы облысы жастарының арасында жастар саясатының басым бағыттары бойынша кешенді әлеуметтік зерттеу жұмыстары жүргізілген.

Облыс аумағына қарасты 17 аудан, 3 қала *(40 ауыл/қала қамтылған)* бойынша арнайы жұмыс жоспары құрылып, сауалнама жұмысымен барлығы 14-29 жас аралығындағы 970 жас азамат қамтылған. Оның ішінде 14-18 жас аралығындағылар - 37%, 19-24 аралығынғылар - 46%, 24-29 аралығындағылар - 17% құраған.

Сауалнамаға жауап беруші жастардың 94%-ы мемлекеттік жастар саясатының жүзеге асырылуына толықтай қанағаттанатындығы, 5%-ы қанағаттанбайтындығын, 1%-ы жауап беруге қиналатындығы белгілеген. Сауалнаманың «Жастардың жұмысқа орналасу кезіндегі негізгі қиындық неде?» деген сұрағына 22%-ы еңбек өтілімі қажет етіледі деп жауап берген. Сондай-ақ, 21%-ы өз мамандығы бойынша жұмысқа орналаса алмайтындығын, 16%-ы таныстың, байланыстың болмауы және 12%-ы жұмыс орындарының болмауы деп жауап берген. Яғни, әр жұмыс беруші кез келген жас маманнан жұмыс өтілінің, кәсіби тәжірибесінің болуын талап етеді.

**Денсаулық сақтау**

1 мақсат және 4 нысаналы индикаторлар қарастырылған, оның 1-уі орындалмаған:

- "Ана өлімі, *100 мың тірі туылғандарға шаққанда*" мақсатты мәні 9,85 14,8-ді құрады.

 Облыста Балқаш, Еңбекшіқазақ, Қарасай, Панфилов, Кеген және Ұйғыр аудандарында ана өлімінің 6 жағдайы тіркелді. Ана өлімінің негізгі себебі,
5 жағдайда акушерлік асқынулар, бір жағдайда жанама себеп-перипарталды кардиомиопатия.

2018 жылы 15 нысан салынған, оның ішінде наркодиспансер, Талдықорған қаласындағы облыстық балалар ауруханасына неонаталдық хирургия жапсырмасы, 6 дәрігерлік амбулатория, 6 фельдшерлік-акушерлік және медициналық пункттер және Текелі қаласының қалалық ауруханасын сейсмикалық күшейту, 5 нысанға күрделі жөндеу жүргізілген. Жалпы денсаулық сақтау нысандарының құрылысына және күрделі жөндеуге 5,8 млрд. теңге бөлінген.

159 бірлік медициналық жабдықтар сатып алынған. Медициналық жабдықтармен қамтамасыз ету деңгейі 83%, санитарлық автокөлікпен - 78%-ті құраған.

Цифрландыру бойынша облыстық, аудандық және қалалық ауруханалар деңгейінде интернет желісіне 100% қосылған, аудандық деңгейден төмен - 69,9%. Компьютерлермен қамтамасыз етілуі 100% құрайды.

Өткен жылы мемлекеттік-жекеменшік әріптестік аясында Талдықорған қалалық көп салалы аурухана базасында онкологиялық ауруларды ерте анықтау үшін Ахуалдық орталық ашылған, орталыққа 13 медициналық ұйым қосылды, оның ішінде 9 орталық аудандық аурухана, Талдықорған қаласының 2 қалалық емханасы, онкодиспансер, облыстық аурухана.

Ақсу, Еңбекшіқазақ, Іле, Көксу және Панфилов аудандарында шалғай ауыл тұрғындарына 5 жылжымалы медициналық кешендермен көмек көрсетілген, 2018 жылы 237 ауылда 118,5 мың адам қаралған.

Нәтижесінде, 2018 жылдың қорытындысы бойынша облыс бойынша жалпы өлім–жітім 2,8% – ке, нәресте өлімі – 7% – ке, қан айналымы жүйесі ауруларынан өлім-жітім -9,8%- ке, туберкулезден – 12,5%- ке, қатерлі ісіктерден -3,6%-ке төмендеді.

**Халықты әлеуметтік қорғау**

2 мақсат және 14 нысаналы индикаторлар қарастырылған, оның 1-уі орындалмады, 1 бойынша - жылдық қорытынды мәлімет 2019 жылдың шығады.

Орындалмаған индикатор: "Жекеменшік сектор субъектілері көрсететін арнайы әлеуметтік қызметтермен қамтылған тұлғалар үлесі (оның ішінде үкіметтік емес ұйымдармен)". 2018 жылы Талдықорған қаласында тұрмыстық зорлық-зомбылық құрбандарына әлеуметтік бейімдеу орталығы ашылған. Осыған байланысты үкіметтік емес ұйымдар арқылы қызмет алушылар азайған.

2018 жылы облыста 31295 жұмыс орындары құрылған немесе жылдық жоспар – 122,6% орындалған.

Әртүрлі әлеуметтік көмекті 4,6 млрд. теңгеге 160,3 мың аз қамтылған азаматтар алды.

Оның ішінде жаңа форматтағы атаулы әлеуметтік көмекті 2,5 млрд. теңгеге 58,8 мың адам, тұрғын үй көмегін – 8,5 мың отбасы 336,2 млн. теңгеге, 150 ҰОС ардагері 9,6 млн. теңгеге коммуналдық қызметтер үшін жүз пайыз өтемақы берілген.

Облыста 67,6 мың мүгедек тұрады, стационарлық үлгідегі 10 мекеме жұмыс істейді, онда 2141 қарттар және мүгедек жандар арнайы әлеуметтік қызметтердің 8 түрін алды.

Үйде көрсетілетін 47 әлеуметтік көмек бөлімшелері жұмыс істейді, 2018 жылы олар 4609 мұқтаж жандарға арнайы әлеуметтік қызметтер көрсеткен.

Мұқтаждықтардан арнайы әлеуметтік қызметтермен қамтылғандардың үлес салмағы 99,6% құраған.

Мүмкіндігі шектеулі балаларды оңалту күндізгі уақытта Талдықорған қаласындағы, Көксу және Қаратал аудандарындағы 3 күндізгі орталықтарында жүргізілген, олармен 2018 жылы 249 мүгедек бала емдеуден өткен.

Сонымен қатар, Талғар ауданы Тұздыбастау ауылында мемлекеттік- жекеменшік әріптестік аясында мүгедек балаларға арналған күндізгі күтім орталығы ашылған, 29 мүгедек бала қызметтермен қамтылған.

2624 соғысқа қатысушылар мен мүгедектері, санаториялық-курорттық ем алған, 1358 кресло-арба, протездік-ортопедиялық бұйымдар және басқа да арнайы құралдармен, көмекшілер қызметімен 18044 адам қамтылған.

Облыста «Инватакси» қызметінің 23 автокөлігі бар. Олар 3258 азаматқа қызмет көрсеткен немесе 1-топтағы мүгедектердің жалпы санынан (5942 адам) - 54,8%, олардан 72,9 мың өтінім түсіп, 100,0% орындалған.

Өткен жылы қосымша 11 арнайы автокөлік сатып алынған.

Талдықорған қаласында тұрмыстық зорлық-зомбылық құрбандарына арналған дағдарыс орталығы жұмыс істейді. Ода 2018 жылы 59 адамға қызмет көрсетілген.

2014 жылдан бастап Талдықорған қаласында 150 орынға арналған белгілі тұрғылықты жері жоқ тұлғаларға арналған әлеуметтік бейімдеу орталығы жұмыс істейді, өткен жылы 292 адам қызмет алған.

**Мәдени даму.**

1 мақсат және 1 мақсатты индикатор қарастырылған.

Мәдениет мекемелеріне келушілерінің 1000 адамға шаққандағы ортақ көрсеткіші: кітапхана – 162,3 адам, жоспарда 161,0, театр – 13,8 адам, концерттік мекемелер – 38,0 адам (жоспар – 37,6), мұражай – 70,0 адам (жоспар – 62,2).

2018 жылы 4 мәдениет нысаны күрделі жөндеуден өткізілген, жергілікті бюджет қаражаты есебінен Талғар ауданы, Жаңалық ауылында саяси қуғын сүргін құрбандарына арналған музей, Сарқан ауданы Черкасск ауылдық мәдениет үйі, Кеген ауданында кітапхана, Панфилов ауданында «Орбұлақ» мемориалды кешені ашылған.

Мәдениет және архив мекемелерінің материалды-техникалық базаларын нығайтуға 335,8 млн. теңге жұмсалып, қосымша 204,5 штаттық бірлік берілген.

2018 жылы 52300 мәдени шара ұйымдастырылған.

**Мемлекеттік тілді дамыту**

Қарастырылған 1 мақсат, 3 нысаналы индикатор.

 «Мемлекеттік тілді меңгерген тұрғындардың үлесі» 88% құрайды нысаналы индикаторға қол жеткізілген, «Ағылшын тілін меңгерген тұрғындардың үлесі» – 11%, «Үш тілді меңгерген тұрғындардың үлесі (мемлекеттік, орыс және ағылшын)» – 10%.

Облыста мемлекеттік, орыс және ағылшын тілдерін оқытатын 10 мемлекеттік орталық жұмыс атқаруды.

2018 жылы облыстық және аудандық (қала) орталықтарында білім алушылар саны 1939 тыңдаушыны құраған. Оның ішінде мемлекеттік тілде – 1347, ағылшын тілінде – 546, орыс тілінде – 46 тыңдаушы. Қазтест бағдарламасы негізінде тест тапсырғандар саны – 18 109 адам.

**Этносаралық келісімді қамтамасыз ету**

1 мақсат, 1 нысаналы индикатор көзделген.

2018 жылы Қазақстан Республикасы Президентінің жанындағы Мемлекеттік басқару академиясы ұсынған бірыңғай әдістеме бойынша жеке кәсіпкер Куленова Н.Т. әлеуметтік сауалнама жүргізу барысында, этносаралық қатынастар саласында іске асырылып жатқан мемлекеттік саясатты халық үлесінің жоспарланған оң бағалайтын пайыздық мәнін растады.

Алматы облысы Қазақстан халқы Ассамблеясының даму тұжырымдамасын жүзеге асыру мақсатында 2017-2025 жылдарға арналған іс-шаралар жоспары бекітілген.

Облыста 627 Қоғамдық келісім кеңесі, 262 аналар кеңесі, жетекші журналистер клубы, ғылыми-сараптамалық топ және "Жаңғыру жолы" республикалық жастар қозғалысының аймақтық штабы белсенді жұмыс істейді.

2018 жылы барлық деңгейдегі қоғамдық келісім кеңестері әртүрлі форматтағы 1835 іс-шара ұйымдастырып өткізген, жергілікті жерлердегі 235 өзекті мәселе шешілген.

2018 жылдың 28-30 қазан аралығында Талдықорған қаласында республикалық Аналар кеңесінің кеңейтілген отырысы өткен. Алматы облысы қызметінің оң тәжірибесі республика бойынша тарату үшін ұсынылған.

"Қайырымдылық туралы" ҚР Заңына сәйкес Қазақстан халқы Ассамблеясы облыста өткізілетін барлық қайырымдылық іс-шаралардың үйлестірушісі олған. Қайырымдылық және меценаттар базасы құрылған, оған 322 адам кірген.

2018 жылы 671 қайырымдылық акциясы өткізіліп, 252 миллион теңгеден астам сомаға азаматтарға көмек көрсетілген.

**Спорт**

1 мақсат, 2 нысаналы индикатор көзделген.

2018 жылы Үшарал, Қаскелең, Талғар қалаларында 3 спорт кешені пайдалануға берілген.

Ауылдық жерлердегі тұрғындарды дене шынықтыру және спортпен жүйелі түрде айналысуға тарту үшін барлық ауылдық округтерде спорт бойынша әдіскерлер жұмыс істейді, "Өңірлерді дамыту" бағдарламасы аясында барлығы 1169 спорт алаңы, оның ішінде 2018 жылы - 22 спорт алаңы жайластырылған.

Нәтижесінде, дене шынықтырумен және спортпен жүйелі түрде айналысатын халықтың үлесі облыс халқының жалпы санынан 28,4% - тен 29,3% -ке дейін өскен.

Еңбекшіқазақ, Кеген, Талғар аудандарында және Қапшағай қаласында бірден және Талдықорған қаласында үш барлығы 7 БЖСМ ашылған.

40 БЖСМ-де барлығы 35,2 шұғылданады, 2017 жылмен салыстырғанда 6,3 мың. балаға ұлғайған.

Осыған байланысты БЖСМ-де дене шынықтырумен және спортпен айналысатын 7 жастан 18 жасқа дейінгі балалар мен жасөспірімдерді қамту 9,0% құраған бұл 2017 жылмен салыстырғанда 1,0 % өскен.

**Туризм**

1 мақсат, 3 нысаналы индикатор көзделген. Алдын ала деректер бойынша осы индикаторлардың орындалуы жоспарлануда (статистикалық жұмыс кестесіне сәйкес Алматы облысындағы орналастыру орындарының қызметі туралы есеп есепті кезеңнен кейін 56 күн өткен соң ұсынылады).

Облыс аумағында бір жолғы сыйымдылығы 25 мыңнан астам адам болатын туризм инфрақұрылымының 729 объектісі әрекет етеді.

Жыл басынан облысқа 2 млн. ға жуық адам келген, бұл өткен жылдың деңгейінен 22,2% - ға жоғары. Олар 2017 жылғы деңгейден 54,9% өсіммен ақылы туристік-сауықтыру қызметтері 12,9 млрд. теңгеге көрсетілген.

19 млрд. теңгеге 44 туристік нысан пайдалануға берілген, оның ішінде Алакөл көлінің жағалауында - 33 нысан.

Ерекше назар Алакөл жағалауында туризмді дамытуға бағытталған. ҚР Мәдениет және спорт министрлігімен бірлесіп Алматы облысының Алакөл көлінің жағалауын дамытудың мастер-жоспары әзірленген.

Ақши ауылында теміржол вокзалы және Үшарал қаласында әуежай салынып іске қосылған.

«Жетіген-Достық-Жетіген» маусымдық теміржол қатынасы және «Астана – Үшарал – Астана» бағытындағы авиарейстер субсидияланған.

Ақши ауылындағы көлдің санитарлық тазартылуын қамтамасыз ететін «Алакөл тазалық» коммуналдық қызметі құрылған. 2018 жылы арнайы техника сатып алуға 195 млн. теңге бөлінген.

Ақши ауылынан Алакөл көлінің жағалауында орналасқан демалыс аймақтарына апаратын жолдардың 23,8 шақырымын қайта жаңғырту жұмыстары аяқталған.

Үшарал қаласы әуежайының сумен жабдықтау және кәріз жүйесін, ұшу-қону жолағын және жағалауды нығайту жұмыстарын қайта жаңарту және салу бойынша жобалық сметалық құжаттама әзірлеуге қаражат бөлінген.

2018 жылдың жазғы маусымында Алакөл жағалауындағы туристік ағын өткен жылдың осы кезеңімен салыстырғанда 35,4%-ке өсіп, 1 млн. адамды құраған, көрсетілген туристік-сауықтыру қызметтерінің көлемі 1,7 есеге, 3,5-тен 5,9 млрд.теңгеге дейін өскен.

Қазақстан мен Ресей өңіраралық ынтымақтастық форумында Алматы облысының тау кластерін дамыту жобасы таныстырылған.

Қол қойылған меморандум аясында «Қазақ Туризм» ұлттық компаниясымен және Алматы өңірінің туристік кластері қауымдастығымен бірлесіп тау кластерін құру бойынша Мастер-жоспарды әзірлеу бойынша жұмыстар жүргізілген.

Туристік тау кластерінің географиялық шекаралары Қапшағай су қоймасынан Іле өзенінің сол жағалауының солтүстігінде, оңтүстігінде – Қырғыз Республикасы шекарасының бойымен оңтүстік Қаскелең, шығысында – Баянкөл шатқалына, батысында – Оңтүстік Қаскелең аумағын қамтиды. Тау-кен кластері «Іле Алатауы», «Шарын», «Көлсай көлдері» және «Алтын Емел» мемлекеттік ұлттық табиғи парктерінің аумақтарын қосумен қарастырылған.

Тау кластерін құру бойынша жұмыстың басталуы «Oi-Qaragai - Lesnaya Skazka» тау шаңғысы паркінің ашылуы болған. Салынған жеке инвестиция сомасы 30,0 млрд теңгеден асқан.

Бұдан басқа, тау кластері аясында Шарын каньоны аумағын дамытудың Мастер-жоспарын әзірлеу жоспарланған.

Мастер-жоспарды жүзеге асыру Ұйғыр ауданының термалдық көздерінде, Көлсай көлдерінде және «Қорғас» ШЫХО туризмді дамытумен қарастырылады.

Жоба аясында экологиялық, тау-спорттық, шытырман оқиғалы, этно - мәдени және бизнес туризмді дамыту жоспарланған.

**Байланыс қызметтері**

1 мақсат және 3 нысаналы индикатор көзделген.

"Интернет пайдаланушылардың үлесі" индикаторы жоспар бойынша 81,6% 84,5% - ға жетті.

2018 жылы АТС дейін GPON (талшықты-оптикалық байланыс) жобасы іске асырылған және FTTH желілерінің құрылысы, аудандар мен қалаларда Қазақтелеком"АҚ орталықтандырылған қаражатынан жеке тұрғын үйлерді телефондандыру жүргізілген.

**Құрылысты дамыту**

1 мақсат және 2 нысаналы индикатор көзделген, оның ішінде біреуі орындалмады.

Жоспарланған құрылыс жұмыстарының нақты индекс көрсеткіші 102%-дың 101,6% құрады.

Жоспарланған көрсеткішке қол жеткізбеу себебі "Салем-Кус" ЖШС құс фермасының, 175 млн. теңге "Жарсуат 2050-К" ЖШС, 4,8 млрд. теңге "Hubei Kelison" ЖШС, 1,2 млрд."Farm Agro" ЖШС және т.б. инвестициялық жобалардың құрылысы аяқталмауына байланысты орын алған.

713,2 мың шаршы метр тұрғын үй салынып пайдалануға беріліп жылдық жоспар 110,4% орындалған *(706,6 мың шаршы метр).*

"Нұрлы жер" бағдарламасы бойынша 39 мың шаршы метр тұрғын үй немесе 488 пәтерлік 72 үй пайдалануға берілген, оның ішінде тұрғын үй құрылыс жинақ банкі арқылы кредиттік тұрғын үй - 9 мың шаршы метр, жалға алу – 19,9, коммуналдық тұрғын үй – 10,1 мың шаршы метр.

**Көлік инфрақұрылымын жақсарту**

1 мақсат және 2 нысаналы индикатор көзделіп толық орындалған.

Жергілікті маңызы бар автомобиль жолдарының жалпы ұзындығы 6788 км, облыстың жергілікті маңызы бар жолдарында 244 көпір және 6001 су өткізу құбырлары бар.

2018 жылы жергілікті маңызы бар автомобиль жолдарын дамытуға және жөндеуге 33 млрд. теңге бөлініп игерілген.

Оның ішінде; құрылыс және қайта жаңғырту 11 км, күрделі жөндеу – 45,2 км, орташа жөндеу 286,3 км, сондай ақ 304,4 мың.ш.м. ағымдағы жөндеу, 107 елді мекенде 295,6 км ауылішілік жолдардың құрылыс жұмыстары жүргізілген.

Жергілікті маңызы бар жолдардың 78,1%-і жақсы және қанағаттанарлық жағдайда.

Жолаушылар автокөлік қатынасымен қамтылмаған елді мекендердің үлесі 30,3% құрады. Облыста қосымша автобус бағыттары Алакөл, Балқаш, Қаратал, Сарқан аудандарында ашылған.

**Коммуналдық сектордың инженерлік инфрақұрылымын жаңғырту**

1 мақсат және 4 нысаналы индикатор көзделіп толық орындалған.

«Күрделі жөндеуді қажет ететін кондоминиум объектілерінің үлесін азайту» индикаторы 54,7% - ға жеткен. 2018 жылы қайтарымды қаражат есебінен 35,7 млн. теңге сомасына 3 көп пәтерлі тұрғын үй жөнделген *(Талдықорған қаласы - 2 үй және Текелі қаласы - 1 үй).*

«Жалпы жаңартылған жылумен қамту жүйелерінің үлесі» 2,4% құраған, олардың ұзындығы 11,96 км.

Шатырды ауыстыру, ішкі және таратушы инженерлік желілерді, кіреберістер мен кіру есіктерін жөндеу жұмыстары жүргізілген.

«Өңірлерді дамыту» және «Нұрлы жол» бағдарламаларының аясында сумен жабдықтау және су бұру объектілерін салу, қайта жаңарту бойынша 67 жобаны жүзеге асыруға 10,6 млрд. теңге бөлінген, олардың ішінде 29 жоба 2018 жылы аяқталған.

Жүргізілген жұмыстардың қорытындылары бойынша орталықтандырылған ауыз сумен қосымша 17 елді мекен қамтамасыз етілген, 10 ауылда ауыз су сапасы жақсартылған.

Елді мекендерді орталықтандырылған сумен қамтамасыз ету деңгейі 89,6% - ға дейін жеткізілген (742 елді мекеннің 665-і).

**Экология**

1 мақсат және 8 нысаналы индикатор көзделген, оның ішінде біреуі орындалмаған.

Табиғи жағдайлар мен техногендік әсерлердің теріс әсерін төмендету, облыс аумағының орманды жерлерін ұлғайту үшін орман шаруашылығының коммуналдық мемлекеттік мекемелері орман дақылдарын отырғызу және жұмыстардың жоғары сапасы кезінде стандартты отырғызу материалымен себу әдісімен орман дақылдарын құру жолымен орманды қалпына келтіру және орман өсіру жөніндегі жұмыстарды жүргізеді.

 229,5 га алқапта орман отырғызу жұмыстары жүргізілді, сексеул 210,5 га, орманның табиғи жаңаруына ықпал ету 10 га.

Жеке қажеттіліктерді қамтамасыз ету және елді мекендерді көгалдандыру үшін 6,4 млн. дана әртүрлі ағаш-бұта тұқымдыларының отырғызу материалы өсірілді, 4221 га алқапта орман зиянкестері мен ауруларына қарсы орман қорғау жұмыстары, 261,3 га алқапта санитарлық кесу жұмыстары жүргізілген.

Өртке қарсы іс-шаралар бойынша минполос 62 км, минполос 2 мың км күтім жұргізілген.

Су объектілері мен су шаруашылығы құрылыстарын санитарлық-гигиеналық және экологиялық талаптарға сәйкес жағдайда ұстау мақсатында су объектілері мен су шаруашылығы нысандарының су қорғау аймақтары мен белдеулері белгіленген.

Облыстың 5 өзенінің су қорғау аймақтары мен белдеулерінің жобалық-сметалық құжаттамалары әзірленген.

Балқаш көліне дейінгі ағыстардың қалыпты жұмыс істеуін қамтамасыз ету үшін Іле өзенінің Топар ағынын механикаландырылған тазарту және Балқаш ауданының Қарой ауылын су басу қаупіне байланысты Мұздыбай ағысының бөгетін орнату жұмыстары жүргізілген.

Жыл сайын облыс аумағында 1,0 млн. тоннаға жуық қатты тұрмыстық қалдықтар қалыптасады. Қазіргі уақытта облыс аумағында қайталама материалдық ресурстарды өңдеумен айналысатын 11 кәсіпорын жұмыс істейді, оның ішінде Талдықорған қаласында және Іле, Панфилов аудандарында 3 сұрыптау станциясы іске қосылған. Кәсіпорындардың жалпы қуаты жылына 330 мың тоннаны құрайды. Облыстың экология департаментінің деректері бойынша есепті кезеңде қалыптасқан қатты тұрмыстық қалдықтардың көлемі 630 мың тоннаны құрады, оның ішінде 151,2 мың тонна қатты тұрмыстық қалдықтар қайта өңделіп, кәдеге жаратылды.

Облыста 742 елді мекен орналасқан. Қатты тұрмыстық қалдықтар жинау мен шығаруды 72 кәсіпорын қамтамасыз етеді. Облыс тұрғындарын қатты тұрмыстық қалдықтарды шығарумен қамту - 75%. Барлық қалалар мен аудан орталықтары, ірі елді мекендер толық 100% қамтылған.

Облыс аумағында қатты тұрмыстық қалдықтарды қоймалау және көму үшін 354 орындар бар, оның ішінде 14 типтік полигондар облыстық маңызы бар қалаларда және аудан орталықтарында. Оның ішінде 9 полигон ҚР экологиялық талаптарына сәйкес келеді.

**Қоғамдық қауіпсіздік пен құқықтық тәртіп**

«Қоғамдық тәртіп пен қауіпсіздікті қамтамасыз ету» бойынша мақсатқа жету үшін 4 нысаналы индикатор жоспарланған, оның ішінде 1 орындалмаған.

«Көшеде жасалған қылмыстардың үлес салмағы» жоспар бойынша 12,5%, ал нәтиже 12,9%-ті құрады. Нысаналы индикатор орындалған жоқ.

Сонымен қатар, аталған көрсеткіш республикалық орташа көрсеткіштен төмен (республиканың орта көрсеткіші 19,0), сондай-ақ, көшеде жасалған тонау (-7,9%), қарақшылық (-14,3%), бұзақылық (-33,4%) қылмыстары төмендеген.

«Кәмелетке толмағандармен жасалған қылмыстың үлес салмағы» бойынша индикатор орындалды, 2,2%-ті құрады (нысаналы индикатор 2,5%).

Аталған көрсеткішке жасөспірім қылмысының алдын алу бағытталған іс-шаралардың нәтижесінде қол жеткізілген (жедел-алдын алу іс-шаралары, акциялар, оқу орындарында дәрістер оқу, БАҚ материалдары).

«Бұрын сотталғандар жасаған қылмыстың үлес салмағы» жоспар бойынша 47,5%, нәтиже 51,5%-ті құрады. Индикатор орындалған жоқ.

Қабылдаған шараларға қарамастан, 2018 жылдың қорытындысы бойынша бұрын сотталғандар жасаған қылмыс 3,9% - ке, үлес салмағы 51,5%-ке өскен. Рецидивтік қылмыстың алдын алу мақсатында бірқатар шаралар, оның ішінде, «Рецидив», «Қадағалау» алдын алу іс-шаралары ұйымдастырылған, бұл бағытта Алматы облысының ҚАЖД-мен бірлескен жұмыстар жүргізілді. Есептегі тұлғалармен (шартты түрде мерзімінен бұрын босатылғандар, әкімшілік қадағалау) жүргізілетін жұмыс бақылауға алынған. Бұрын сотталған тұлғаларды жұмыспен қамту шаралары қабылданған.

«ЖКО санын азайту (100 зардап шегушіге есептегенде)» индикаторы орындалып, 10,7%-ті құраған (нысаналы индикатор 15,1).

Көрсеткішке жедел-алдын алу, рейдтік іс-шараларды өткізу, техникалық құралдарды тиімді пайдалану, автожолдардың сапасының жақсаруы арқылы қол жеткізілген.

**Азаматтық қорғау**

1 нысаналы индикатор қарастырылып орындалған.

Су тасқыны мен су басу, сел, көшкін, жер сілкінісі, өрттің алдын алу үшін өңірді инфрақұрылыммен қамтамасыз ету деңгейі 49%-ті құрады, жоспар бойынша 49%.

Нысаналы көрсеткішке жету үшін су тасқыны қаупі бар өзендердің арналарын жөндеу, нығайту, тереңдету және кеңейту бойынша 3 іс-шара өткізілген, оның ішінде жергілікті бюджеттен 332,3 млн. теңге бөлініп игерілген.

**Мемлекеттік қызметтер**

1 нысаналы индикатор қарастырылып, орындалған.

Мемлекеттік қызметшілердің ауысымдылығы 2018 жылы 6,0%-ті құрап, жоспарланған 6,1%-тен аспаған. Ай сайын «жұмыстан шығу кезіндегі сұхбат» алу арқылы кадрлардың ауысымдылығына талдау жүргізілген. Басшылардың басқарушылық құзыретін дамыту мақсатында семинарлар ұйымдастырылған.

«Азаматтар мен ұйымдардың ақпараттық - коммуникациялық технологияларды кеңінен пайдалануға көшуіне жәрдемдесу» мақсаты бойынша "Халықтың цифрлық сауаттылық деңгейін арттыру» тармағында базалық көрсеткіш 72%-ті, дерек бойынша 77% - ті құраған.

Осы мақсатқа қол жеткізу мақсатында «Қызметтің барлық салалары бойынша халықтың цифрлық сауаттылық курстарын өткізу» іс-шарасы жүзеге асырылған. Базалық көрсеткіш 12,2 мың адамды оқыту үшін жоспарланған. Оқыту курстары 4 маусымнан 31 тамызға дейін облыстың 17 ауданы мен 3 қаласында 70 білім беру объектілерінде өткізілген. Курстарды өткізуге жауапты жаттықтырушылар алдын ала оқытылып, сынақтан өткізілген. Оқу кезінде сандық сауаттылық курстарынан іс жүзінде өтіп, 15,1 мың адам сертификат алған. Осы іс-шараға бюджеттен 42,5 млн. теңге бөлінген.

Қорытындылай келгенде 2016-2020 арналған Даму бағдарламасы ҚР мемлекеттік жоспарлау жүйесінің нормативтік-құқықтық актілеріне сәйкес әзірленген.

Бюджеттік үдерістің бағдарламалық құжаттарын әзірлеу, бекіту, нақтылау барысында мемлекеттік жоспарлау жөніндегі жергілікті уәкілетті органмен ҚР Мемлекеттік жоспарлау жүйесінің тұтастық және ынтымақтық қағидаттары, ҚР бюджеттік жүйесінің реалистік, бірізділік, сабақтастық қағидаттары сақталған.

**3.2. Өңірде басқа да бағдарламалық құжаттардың іске асырылуы туралы ақпарат;**

**Өңірлерді дамытудың 2020 жылға дейінгі мемлекеттік бағдарламасы бойынша**

Алматы облысының энергетика және тұрғын үй-коммуналдық шаруашылық басқармасы Өңірлерді дамытудың 2020 жылға дейінгі бағдарламасын іске асыру бойынша тұрғын үй қорын жаңғырту механизмі бөлігінде нақты жұмыстар атқарды.

Облыста 3561 көп пәтерлі тұрғын үйлер бар, оның ішінде 1950-сі (54,7%) жөндеуді қажет етеді.

Бағдарлама шеңберінде 2011 жылдан 2017 жылға дейінгі кезеңде екі механизм бойынша облыстағы 3 қала мен 13 ауданда жалпы 1,9 млрд. теңгеге  169 үй жөнделді, оның ішінде:

- бірінші механизм бойынша (КБК арқылы - 35 КҚТҮ) 2011 жылы 48 млн.теңгеге - 4 КҚТҮ, 2012 жылы 312,5 млн.теңгеге 31 КҚТҮ;

- екінші механизм бойынша (КБЖ арқылы- 134 КҚТҮ) 2011 жылы 275,0 млн.теңгеге - 38 КҚТҮ, 2012 жылы 500,0 млн.теңгеге - 47 КҚТҮ, 2014 жылы 567,9 млн.теңгеге - 42 КҚТҮ, 2015 жылы –170,5 млн.теңгеге 7 үй.

2011-2017 жылдары жөнделген тұрғын үйлердің меншік иелерінен қаражатты қайтару жұмыстары тұрақты негізде жүргізіледі.

2011-2018 жылдардағы кезеңде қайтарылған қаражат есебінен 43 көп пәтерлі тұрғын үйлер 499,8 млн. теңгеге жөнделді, оның ішінде:

2012 жылы – 2 үй жалпы 6,9 млн.теңгеге;

2013 жылы – 6 үй жалпы 54,7 млн.теңгеге;

2014 жылы – 7 үй жалпы 68,7 млн.теңгеге;

2015 жылы – 6 үй жалпы 82,7 млн.теңгеге;

2016 жылы – 13 үй жалпы 128,2 млн.теңгеге;

2017 жылы – 6 үй жалпы 122,9 млн.теңгеге;

2018 жылы – 3 үй жалпы 35,7 млн.тенгеге,

Сондай-ақ, аталған Бағдарлама шеңберінде тұрғын үй секторында энергия үнемдеу шаралары жүргізіледі. Ғимараттар мен үйлердің энергетикалық аудиты бойынша жоспарланған жұмыстар жүргізілуде. 2015-2018 жылдар аралығында 25,5 млн. теңгеге 400 энергетикалық аудиты жүргізілген.

**«Бизнестің жол картасы 2020» бизнесті қолдау мен дамытудың бірыңғай бағдарламасын**

«Бизнестің жол картасы 2020» бизнесті қолдау мен дамытудың бірыңғай бағдарламасынаясында бизнесті дамытуды қолдау мемлекеттік бағдарламасын жүзеге асыру бойынша 4,4 млрд.теңге бөлінді. 265 кәсіпкер қолдауға ие болды, оның ішінде: проценттік мөлшерлемені субсидиялау бойынша жалпы 12,4 млрд. теңге несие сомасына 144 жоба мақұлданды, несиелерді кепілдендіру бойынша – 1,1 млрд. теңге кепіл сомасына 65 жоба, мемлекеттік гранттарды беру бойынша 72 млн. теңге сомасына 45 жоба қаржыландырылды.

**Қазақстан Республикасында тілдерді дамыту мен қолданудың 2011-2020 жылдарға арналған мемлекеттік бағдарламасы**

Алматы облысында Қазақстан Республикасының «Тіл туралы» Заңын және 2011-2019 жылдарға арналған тілдерді дамыту мен қолданудың мемлекеттік бағдарламасын (Бұдан әрі – Бағдарлама) орындауда 2018 жылы жоспарға сәйкес жүйелі жұмыстар жүргізген. Тоқсан сайын тілдік жағдайды зерделеу мақсатында облыстық және жергілікті атқарушы органдардың кіріс-шығыс құжаттарына мониторинг жүргізіліп отырды. Нәтижесінде мемлекеттік тілдің қолданылу көрсеткіші 99,5 пайызды құрады. Үстіміздегі жылы мемлекеттік тілді оқыту курсына 1347 тіл үйренуші, орыс тілі курсына 46, ағылшын тілі курсына – 401 тыңдаушы қабылданды. Барлығы 1939 адам. Ал, Қазтест нәтижесінде диагностикалық және сертификаттық тестен өткендер саны 18109 адам. Бағдарлама аясында мемлекеттік тілдің қолданылуын кеңейту, жұртшылыққа насихаттау мақсатында көптеген шаралар өткізілді. Мәселен, мемлекеттік бағдарламаға сәйкес және Мемлекеттік қызмет органдарының 20 жылдық мерейтойына орай қазақ, орыс және ағылшын тілдері.

**Нәтижелі жұмыспен қамтуды және жаппай кәсіпкерлікті дамытудың 2017-2021 жылдарға арналған «Еңбек» мемлекеттік бағдарламасы**

2018 жылы Алматы облысы бойынша Кешенді іс шаралар жоспары шеңберінде 54959 адамды жұмыспен қамтудың белсенді шараларымен қамту жоспарланған. Өткен жылы жұмыспен қамтудың белсенді шараларымен нақты 69939 адам қамтылған немесе жылдық жоспар 127,3% орындалды.

2018 жылға "Еңбек" нәтижелі жұмыспен қамтуды және жаппай кәсіпкерлікті дамыту бағдарламасын  іске асыру үшін 10463,5 млн. теңге қарастырылған.

Бағдарламаның бірінші бағыты шеңберінде 6695 адамды кәсіптік оқытуға 2203,9 млн. теңге бөлінген.

Оның ішінде:

- 1535 адамды тегін кәсіптік техникалық оқытуға 1229,1 млн. теңге;
- 5160 адамды  қысқа мерзімді кәсіптік оқытуға 974,8 млн. теңге.

Бағдарламаның екінші бағыты шеңберінде 6096,3 млн.теңге бөлінген.

Оның ішінде:

- 1176 әлеуетті қатысушыға 5724,3 млн. теңге шағын несие беру жоспарлануған;

- қалаларда және ауылды аймақтарда шағын несиені кепілдендіруге - 79,3 млн. теңге;

- шағын қаржы ұйымдарының операциялық шығындарын субсидиялауға - 14,8 млн. теңге бөлінген.

"Бастау Бизнес" жобасы бойынша 3361 қатысушыны кәсіпкерлік негіздеріне оқытуға -228 млн. теңге (РБ -106,7 млн. теңге, ЖБ – 121,3 млн. теңге) бөлінген.

Жаңа бизнес идеяларды  дамытуға 651 адамға 156,6 млн. теңге мемлекеттік грант қарастырылды.

Бағдарламаның үшінші бағыты шеңберінде 2163,3 млн. теңге бөлінген.

Оның ішінде:

-әлеуметтік жұмыс орындарына 1251 адамға 240,5 млн. теңге;

-жастар практикасына 1285 адамға 459,3 млн. теңге;

-қоғамдық жұмыстарға 11229 адамға 1446,6 млн. теңге.

2018 жылы қысқа мерзімді кәсіптік оқытумен нақты 5866 адам қамтылды. Кәсіптік техникалық оқытуға 1535 адам жолданған.

Ауылдық жерлерде  1259  адамға 5152,9 млн. теңге, қалаларда 12 адам 140,1 млн.теңге көлемінде шағын несие берілген. "Бастау Бизнес" жобасы бойынша кәсіпкерлік негіздеріне  3676 адам оқытылды.

2019 жылдың 1 қаңтарына 156,4 млн. теңге көлемінде 652 мемлекеттік грант берілді. 2018 жылы әлеуметтік жұмыс орындарына 1538  адам, жастар практикасына 1755 түлек, қоғамдық жұмыс орындарына 11439 жұмыссыз азамат жолданған.

**Қазақстан Республикасының агроөнеркәсіп кешенін дамытудың 2017-2021 жылдарға арналған мемлекеттік бағдарламасы**

Агроөнеркәсіптік кешенді дамытудың мемлекеттік бағдарламасы аясында бюджеттен бөлінген 38,5 млрд. теңге игеріліп, «ҚазАгро» АҚ арқылы шаруашылықтар 14,5 млрд. теңге несиемен қамтылды.

Салаға тартылған инвестиция көлемі 2017 жылмен салыстырғанда 15,5% артып, 82 млрд. теңгені құрады. Құны 17,4 млрд. теңгелік 41 инвестициялық жоба іске қосылды.

Аграрлық сектордағы бір жұмысшыға шаққандағы еңбек өнімділігі өткен жылдың 9 айында 9,9% өсті (9 ай: 2017ж.- 1259,2 мың.тңг, 2018ж. – 1438,2 мың.теңге).

Экспортқа өткен жылдың қаңтар-қараша айларында 109,9 млн. АҚШ долларының ауыл шаруашылығы мен азық-түлік өнімдері шығарылды немесе 2017 жылдың сәйкес мерзімімен салыстырғанда көлемі 17% өскен, оның ішінде өңделген ауыл шаруашылығы өнімі - 60,2 млн. АҚШ долларын құрады және өсімі - 28,7%.

**Қазақстан Республикасының индустриялдық-инновациялық дамытудың 2015-2019 жылдарға арналған мемлекеттік бағдарламасы**

Қазақстан Республикасының Индустриялық-инновациялық дамудың 2015-2019 жылдарға арналған мемлекеттік бағдарламасы шеңберінде, өңірлік кәсіпкерлікті дамыту картасында 322,8 млрд. теңгеге 55 жоба іске қосылып, 8685 жаңа жұмыс орны құрылды.

Алматы облысының 2015-2019 жылдарға арналған Өңірлік кәсіпкерлікті қолдау картасында өзектендіру есебімен 3263 жұмыс орнымен жалпы сомасы 133,6 млрд. теңгені құрайтын 20 жоба бар.

2015 жылы 374 жаңа жұмыс орнының құрылуымен жалпы сомасы 6 681 млн. теңгеге 3 жоба іске қосылды (120 жаңа жұмыс орнының құрылуымен жалпы сомасы 3 700 млн. теңгеге «Абди Ибрагим Глобал Фарм» ЖШС-гі фармацевтикалық зауытының құрылысы; 250 жаңа жұмыс орнының құрылуымен жалпы сомасы 2 831 млн. теңгеге «Aluminium of Kazakhstan» ЖШС-нің алюминий профильдерін шығару зауыты; 4 жаңа жұмыс орнының құрылуымен жалпы сомасы 150 млн.теңгеге «Алакөл-Көмір» ЖШС-нің Асфальтбетонды өндіру зауытының құрылысы).

2016 жылдың 6 желтоқсанында Ел басының қатысуымен өткен Телекөпір аясында 500 жаңа жұмыс орнының құрылуымен жалпы сомасы 8250 млн. теңгеге «Қуаттылығы жылына 400 мың тонна шойынды инновациялық технология бойынша шығару тау-кен қайта өңдеу нысаны құрылысы» «Bapy Mining» ЖШС нысанының құрал-жабдықтарын монтаждауды аяқтау және баптау мен қыздыру жұмыстарының басталуы туралы баяндалып, іске қосылды.

2017 жылы 670 жаңа жұмыс орнының құрылуымен жалпы сомасы 25 670 млн. теңгеге 4 жоба («Агро-Инвест-Каратал» ЖШС шошқа кешені базасында ет және шұжық өнімдері өндірісінің құрылысы; «Алматы Стекло» ЖШС шыны зауытының құрылысы; «Қарасай машина өндіру зауыты» ЖШС металконструкцияларды өндіру бойынша зауыты; «Нұрлы құс» ЖШС Нұрлы ауылында 2500 тонна қуаттылығында ет бағытындағы құс фабрикасын құру) іске қосылды.

2017 жылы 6 желтоқсанында Елбасының қатысумен өткен Телекөпір аясында «Қуаттылығы жылына 18 000 тонна металконструкция өнімін инновациялық технологиямен өндіру зауыты бойынша «Қарасай машина өндіру зауыты» ЖШС нысананың құрал-жабдықтарын монтаждауды аяқтау және құрылыс жұмыстарының басталуы туралы баяндалып іске қосылды.

2018 жылы 566 жаңа жұмыс орнының құрылуымен жалпы сомасы 25 107,7 млн.теңгеге 5 жобаның (400 жаңа жұмыс орнының құрылуымен жалпы сомасы 15 855 млн.теңгеге «Маревен Фуд Тянь - Шань» ЖШС тамақ өнімдерін өндіру зауыты; 50 жаңа жұмыс орнының құрылуымен жалпы сомасы 8 400 млн.теңгеге «Империя Фуд» ЖШС еткомбиннаты құрылысы; 42 жаңа жұмыс орнының құрылуымен жалпы сомасы 163,0 млн.теңгеге «As-Biba» ЖШС-нің керамзит өндіру бойынша зауытының құрылысы; 20 жаңа жұмыс орнының құрылуымен жалпы сомасы 174,5 млн.теңгеге «Жарсуат 2050-К» ЖШС-нің Алакөл ауданында темірбетонды сақиналар мен жиектер өндіру бойынша цех»; 54 жаңа жұмыс орнының құрылуымен жалпы сомасы 515 млн.теңгеге «АСЫЛ ТАУ ТАС» ЖШС-нің Плита және қабырға блоктарын шығаратын қиыршық тас зауытының қызметін ұйымдастыру) іске қосылуы жоспарланған.

**Қазақстан Республикасында білім беруді және ғылымды дамытудың 2016 - 2019 жылдарға арналған мемлекеттік бағдарламасы:**

Қазақстан Республикасында білім беруді және ғылымды дамытудың 2016-2019 жылдарға арналған мемлекеттік бағдарламасын іске асыру мақсатында 2018 жылы бюджеттен 26 млрд. 960 млн. теңге қаржы бөлінді (2017 жылы - 18 млрд. 247 млн. теңге).

2018 жылдың қорытындысы бойынша барлығы 1169 мектепке дейінгі мекеме, оның ішінде 183 - мемлекеттік, 597 - жекеменшік балабақша, 389 шағын орталық, ондағы бала саны – 84,1 мың.

3-6 жастағы балаларды мектепке дейінгі білім мен тәрбиемен қамту көрсеткіші – 98,5%-ды құрайды (мектепалды даярлық топтарын қоса алғанда).

Жекеменшік балабақшалар үлесі 76,5%, ондағы орын үлесі 50,7% *(барлығы 84137 орын, оның ішінде 42731-і жекеменшік балабақшаларда).*

Орта білім беруді дамытудың инфрақұрылымын қамтамасыз ету сапалы орта білім берудің тең дәрежедегі тиімділігінің негізгі аспектісі болып табылады.

Облыстағы жалпы мектеп саны- 768 бірлік, оның ішінде мемлекеттік білім беру ұйымы-760 *(оның 66-бастауыш, 59- негізгі, 635 - орта мектеп), оның* 667-і немесе 87,8% ауыл мектептері.

Жекеменшік мектептер саны - *8 бірл. (*1,0%)*,* контингенті 1493 оқушы.

Облыста үшауысымда оқытуды жою үшін пәрменді шаралар атқарылуда. 2015-2019 жылдарға арналған қадамдық жоспар жасалып, жаңа мектептер салу көзделген. Жоспарға сәйкес 2018 жылы республикалық бюджет есебінен 1500 орындық 4 мектеп салынып пайдалануға берілді, бөлінген қаржы- 1 млрд. 597,6 млн.теңге. Сонымен қатар 2018 жылдан өтпелі 2700 орындық 7 мектептің құрылысы жалғасуда, аяқталуы 2019 жылдың тамызына жоспарланған.

Облыста апатты мектептер жоқ.

2018 жылы 22 білім беру нысандарының құрылысы жүргізіліп, 1 балабақша, 9 мектеп, 1 мектепке спортзал жапсаржайы, 1 саз мектебі салынып, пайдалануға берілді. Осы мақсатқа республикалық және жергілікті бюджеттерден 7 млрд. 536,1 млн. теңге *(РБ – 4 млрд. 572,4 млн. теңге, МБ – 2 млрд. 963,6 млн. теңге).*

**2018 жылы** 30 білім беру нысанына күрделі жөндеу жұмыстары жасалып, оған бюджеттен 6,9 млрд.теңге қаржы бөлінді. **2019 жылы** 28 білім беру мекемелеріне күрделі жөндеу жұмыстары жоспарланып, оған жергілікті бюджеттен 6,9 млрд.теңге қаржы бөлінді.

Жобалық басқару шеңберінде Талғар ауданында орналасқан "Дана" жеке меншік білім беру мектебіне мемлекеттік білім беру тапсырысын орналастыру үшін 2018 жылға облыстық бюджеттен 16 млн. теңге қаржы бөлінді.

Облыс мектептері 393 лингафонды-мультимедиялық кабинеттермен жабдықталған, олардың 317 (81%) ауыл мектептерінде. Сонымен қатар, жаңа модификациялық кабинеттермен қамтамасыз етілген: физика - 353 (285 ауылдық, 81%), химия - 333 (266 ауылдық, 80%), биология - 294 (225 ауылдық, 76,5%).

Wi-Fi технологиясы базасындағы сымсыз байланыспен 312 мектеп немесе 41% қамтамасыз етілген.

2018 жылы интернет жылдамдығын көтеруге 476 млн. теңге бөлінді. Бүгінгі күні интернет желісінің жылдамдығы 4-10 Мбит/с-қа талшықты-оптикалық, сым кабель арқылы – 424 мектепте (56%) оның 331-ы (43%) ауылдық және 328(43%) спутник арқылы қосылған. 2019 жылға кеңжолақты интернет желісіне 502 млн. теңге бөлінді. Сандық білім беру ресурстарын онлайн режимінде 737 мектеп (97,5%) қолданады.

Назарбаев Зияткерлік мектебі тәжірибесі бойынша барлық мектептердің 1, 2, 3, 5, 6, 7, 8 сыныптары (100%) жаңаша білім беру мазмұнына көшті.

Облыста 34 735 мұғалім жұмыс жасайды, оның 4182-і (12%) жас мамандар. Жоғары және бірінші санатты мұғалімдер үлесі барлық мұғалімдердің 51,4 % құрайды.

2018 жылы 9653 педагог біліктілігін арттырды, оның ішінде 8650 мұғалім жаңартылған білім беру мазмұны бойынша курстардан өтті.

2017-2018 оқу жылында мектеп бітірген түлектер саны 17069, оның 11271-і Ұлттық бірыңғай тестілеуге қатысты, бұл – 66,1% құрады. ҰБТ орташа балы - 85,1.

2017-2018 оқу жылының 1 жартыжылдығы бойынша облыстың білім сапасы – 59,7% құрады.

Мемлекеттік бағдарламаның негізгі міндеттерінің бірі оқушылардың рухани-адамгершілік қасиеттерін және салауатты өмір салты мәдениетін қалыптастыру болып табылады.

Облыста қосымша білім беруді 40 мекеме және жалпы білім беретін мектептерде 17 мың үйірме мен спорт секциялары қамтиды (қызығушылығы бойынша үйірме – 11974, спорт секциялары – 5265). Жалпы қосымша білім берумен қамту 79% -ды құрайды.

Қазақстан Республикасы Білім және ғылым министрінің бұйрығымен бекітілген «[Мәңгілік ел жастары – индустрияға «Серпін»](http://serpin-2050.kz/?page_id=1364) жобасы аясында солтүстік өңірлердің ЖОО-на 359, кәсіптік-техникалық білім беру ұйымдарына 63 талапкер оқуға қабылданып, білімдерін жалғастыруда.

Сонымен қатар, «Мәңгілік ел жастары-индустрияға «СЕРПІН» жобасын насихаттау және түсіндіру бойынша оқушылары арасында «Өз таңдауыңды жаса», «Мамандықтың бәрі жақсы...», «Кәсіби маман болу, менің таңдауым» тақырыптарында ашық сабақтар, тәрбие сағаттары өткізілді.

Мемлекеттік бағдарламаның маңызды міндеттерінің бірі – техникалық және кәсіптік білімнің қолжетімділігін қамтамасыз ету.

Облыста 76 кәсіптік білім беретін мекеме бар, оның 43-і мемлекеттік *(біреуі жоғары оқу орнының жанында, 1-уі жабық мекемеде ашылды),* 33-і жекеменшік. Колледждерде 75 мамандық және 133 біліктілік бойынша ауылшаруашылық, қызмет көрсету, құрылыс, машина технологиясы және жабдықтау, техникалық, педагогикалық, заңгерлік, экономикалық, медициналық бағытта мамандар даярланады.

Жалпы контингент 32,7 мың адамды құрайды, оның ішінде 8,3 мың адам жұмысшы мамандықтар бойынша оқиды. Кадрларды даярлау мемлекеттік тапсырыс негізінде жүзеге асырылады. Мемлекттік тапсырыс негізінде – 19,1 мың адам (58,4%), ақылы негізінде – 13,6 мың адам *(41,6%).*

Облыс бойынша мемлекеттік білім беру тапсырыс негізінде 7249 адам қабылданды, оның 1535 адамы «Нәтижелі жұмыспен қамтуды және жаппай кәсіпкерлікті дамытудың 2017-2021 жылдарға арналған» бағдарламасы шеңберінде. 5203 білім алушы жұмысшы мамандықтары бойынша қабылданды.

76 колледж 396 шеберхана және зертханалармен жабдықталған, оның ішінде 170 заманауи құрылғыларды иеленген, ол 42,9% құрайды*.*

2018 жылы Талғар политехникалық және Шелек политехникалық колледждеріне 5,7 млн.теңге қаражат бөлініп, «Электрмонтер», «Электргазбендәнекерлеуші» және «Тігінші» мамандықтары бойынша құрал-жабдықтар алынды. Сонымен қатар, 17 колледжге арайы пәндер бойынша оқулықтар алу үшін 59,5 млн.теңге қаражат бөлінді.

«Цифрлық Қазақстан» мемлекеттік бағдарламасын жүзеге асыру мақсатында Талдықорған политехникалық және Талдықорған агро-техникалық колледждеріне Смарт-колледж бағдарламасын енгізу үшін облыстық бюджеттен 16,7 млн. теңге қаражат бөлініп, жұмыстар жүргізілуде. Бұл бағдарлама колледждердің оқу процестерін автоматтандыруға мүмкіндік береді.

2018-2019 оқу жылында Кәсіпкерлер палатасымен бірлескен дуальді оқытудың жол картасы құрылды. Оған облыстың 34 колледжі *(45,9%)* 26 мамандық бойынша енді және 258 кәсіпорнымен келісімшарт жасалды. Дуальді оқытумен 2315 білім алушы қамтылды.

2018 жылы колледждерді 10751 түлек бітірді, оның 7882-і мемлекеттік колледждерде, 2869-ы жекеменшік колледждерде. Күндізгі бөлімді бітірген 9133 түлектің 6837-сі жұмысқа орналасты *(74,6%).*

Колледждерді аккредиттеуден өткізудің 2018-2020 жылдарға кестесі әзірленді. 2018 жылға облыстық бюджеттен мемлекеттік 8 колледжді аккредиттеуден өткізу мақсатына 47,0 млн.теңге қарастырылды. 8 колледж 52 мамандық бойынша аккредиттеуден өтті. 2019 жылы – 14 колледж 114 мамандық бойынша, 2020 жылы – 15 колледж 75 мамандық бойынша аккредиттеуден өту үшін облыстық бюджеттен қаржы қарастырылады.

2017-2018 оқу жылында 32 колледжде 29 мамандық бойынша екі деңгейлік жүйеде даярлаудың модульдік бағдарламасы негізінде мамандар даярлауда. 1 деңгейде *(оқу мерзімі 2 жыл 10 ай)* білім алушылар 2 жұмысшы біліктілігін, 2 деңгейде орта буын маманы біліктілігін алады. Биылғы оқу жылында облыстағы техникалық, технологиялық, ауылшаруашылық, құрылыс және қызмет көрсету бағыттары бойынша кадрларды даярлайтын барлық колледждер екі деңгейлік бағдарламалар бойынша оқыту жүргізуде.

2018 жылғы 24-25 сәуір аралығында техникалық және кәсіптік білім беретін оқу орындарының білім алушылары арасында «WorldSkills Taldykorgan» аймақтық чемпионаты өткізілді. Биылғы жылы желтоқсан айында «Дәнекерлеу технологиялары», «Аспаз ісі», «Электромонтаждық жұмыстар», «Жеңіл автокөліктерді жөндеу және қызмет көрсету» және «Киім үлгісін модельдеу мен дизайны», «Дизельдік қозғалтқышқа қызмет көрсету», «Дән сапасын анықтау», «Шаштараз өнері», «Графикалық дизайн», «Веб-дизайн», «Кондитерское дело», «Отель-ресепшионист», «Желілік және жүйелік әкімшілік», «Құрғақ құрылыс және сылақ жұмыстары», «Ауылшаруашылық машиналарын жөндеу және қызмет көрсету» мамандықтары бойынша Ұлттық чемпионатқа 15 білім алушы қатысты.

2018 жылғы наурыз айында «Президенттік бес әлеуметтік бастамасы» атты халыққа үндеуін іске асыру жөніндегі жол картасы негізінде үшінші «Жоғары білім алудың қолжетімділігі мен сапасын арттырып, студент жастардың жатақханадағы жағдайын жақсарту» бастамасы бойынша облыстағы 9 оқу мекемесіне 1930 орынға арналған 9 жатақхана салу қажеттілігі анықталды. І.Жансүгіров атындағы Жетісу мемлекеттік университетіне 500, Талдықорған политехникалық колледжіне 200, Талдықорған саз колледжіне 100, Бастөбе сервистік-техникалық колледжіне 50, Талғар политехникалық колледжіне 200, Талғар агробизнес және менеджмент колледжіне 200, Алматы облысының тамақтандыру саласындағы инновациялық технологиялар колледжіне 200, Есік гуманитарлық-техникалық колледжіне 200*,* Талдықорған медициналық колледжіне 280 орындық жатақхана салу көзделген. Жобалық-сметалық құжаттарды даярлау үшін облыстағы колледждерге жатақхана салу үшін 16,0 млн.теңге бюджеттен қаражат бөлінді.

 **«Нұрлы жер» мемлекеттік тұрғын үй құрылыс бағдарламасы** бойынша 39 мың.ш. метр тұрғын үй немесе 488 пәтерлік 72 үй пайдалануға берілген, оның ішінде тұрғын үй құрылыс жинақ банкі арқылы кредиттік тұрғын үй - 9 мың шаршы метр, жалға алу – 19,9, коммуналдық тұрғын үй – 10,1 мың шаршы метр.

Осы бағдарламалармен қатар облыста Қазақстан Республикасының денсаулық сақтау саласын дамытудың 2016-2019 жылдарға арналған «Денсаулық» мемлекеттік бағдарламасы тиісті деңгейде жүзеге асырылуда.

**IV БӨЛІМ. ЖЕКЕЛЕГЕН БАҒЫТТАР БОЙЫНША НӘТИЖЕЛЕРГЕ ҚОЛ ЖЕТКІЗУ:**

**4.1. Бюджеттік инвестициялық жобалардың іске асырылу тиімділігін бағалау;**

2018 жылы облыс экономикасына 574,3 млрд. теңге инвестиция тартылды, нақты көлем индексі 103,0% құрады.

Халықтың жан басына шаққандағы негізгі капиталға инвестициялар 2017 жылға 1,7% өсіммен 283,3 мың теңгені құрады.

Шикізаттық емес сектордың негізгі капиталына инвестициялар 2,7%-ға өсімді көрсетті және 398,9 млрд.теңгені құрады. Сыртқы инвестициялардың жалпы көлеміндегі үлесі 12,7%-дан 13,4%-ға дейін өсті және 77 млрд. теңгені құрады (2017 ж. - 66,8 млрд. теңге).

Қаржыландыру көздері бойынша негізгі капиталға салынған инвестициялар құрылымында негізгі үлестік салмақ бюджеттен тыс инвестицияларға тиесілі – 452,2 млрд.теңге немесе 78,7% және 21,3% немесе 122,1 млрд. теңге бюджеттік инвестицияларға тиесілі.

**4.2. Бюджеттік бағдарламалар әкімшілерінің бюджет қаражатының пайдаланылу тиімділігін бағалау;**

Негізінде 2018 жылға бюджет есебінен тиісті мақсаттар мен міндеттемелерге және жергілікті деңгейде мемлекет саясатын жүргізу бойынша қарастырылған қаражаттар тиісті мақсаттарға жету облыстың әлеуметтік экономикалық көрсеткіштерін нығайтуға тиімді жұмсалған деген тұжырым жасалды.

Дегенмен жылдың аяғына үнемделген және бюджеттік бағдарламалар бойынша қалыптасқан қалдықтарды есептемегенде төменде көрсетілген бюджеттік бағдарлама әкімшілері тарапынанҚазақстан Республикасының Бюджет Кодексінің нәтижелілік қағидаты сақталмай - мемлекеттік органдардың бюджеттік бағдарламаларында көзделген нәтижелердің көрсеткіштеріне қол жеткізілмеген.

Облыстық бюджетінің **123,2 млн. теңгесі** төменде көрсетілген бағыттар бойынша игерілмей қалды, олар:

**Облыс әкімінің бағытталмаған резервінен 24,3 млн. теңге.**

**Білім басқармасы бойынша барлығы 17,7 млн. теңге, оның ішінде;**

6,1 млн. теңгесі – өнімді жұмыспен қамтуды және жаппай кәсіпкерлікті дамыту Бағдарламасы шеңберінде кадрлардың біліктілігін арттыру, даярлау және қайта даярлау жұмыстарының көлемі орындалмағандықтан орын алған;

4,4 млн. теңгесі – материалдық-техникалық базаны нығайтуға тауарлар (компьтерлер) жеткізілмегендіктен орын алған;

3,9 млн.теңгесі – мемлекеттік жеке меншік әріптестік жобасын консультациялық сүйемелдеу жұмыстарының көлемі орындалмағандықтан орын алған;

3,3 млн. теңгесі – басқада бюджеттік бағдарламалар бойынша жыл аяғына қалыптасқан қалдықтар.

**Облыстың құрылыс басқармасы бойынша 14,1 млн. теңге игерілмей қалған, оның ішінде;**

4,2 млн. теңге – денсаулық сақтау объектілерін салу бойынша жобалық-іздестіру жұмыстарынан 5% қалдық қалған;

2,6 млн. теңге – Талдықорған қаласында жабық жүзу бассейнінің құрылысына жобалық-іздестіру жұмыстары бойынша мемлекеттік сараптаманың қорытындысы белгіленген мерзімде шығарылмай қаражат игерілмей қалған;

2,4 млн. теңге - Кеген ауданының жайылымдарын жаңарту үшін 35 құдық құбырымен қайта жаңарту бойынша жобалық-іздестіру жұмыстарының конкурсының қорытындысы жоспарланған мерзімде шықпағандықтан орын алған;

2,6 млн. теңге - мәдениет объектілерінің құрылысы жұмыстарын жүргізу бойынша қалыптасқан үнем;

2,3 млн.теңге - басқада бюджеттік бағдарламалар бойынша жыл аяғына қалыптасқан қалдықтар.

**Облыс Әкімінің аппараты бойынша 10,2 млн. теңге игерілмей қалған, оның ішінде;**

5,7 млн. теңге - ұңғымаларды бұрғылау жұмыстарының көлемі орындалмағандықтан *(001 бағдарлама арқылы бағытталған қаражат)*;

3,6 млн.теңгесі – материалдық техникалық жарақтандыру бойынша тиісті алынған негізгі құралдар жоспарланған мерзімде жеткізілмеген;

0,9 млн.теңгесі - басқада бюджеттік бағдарламалар бойынша жыл аяғына қалыптасқан қалдықтар.

**Облыстық ауылшаруашылығы басқармасы бойынша 9,9 млн. теңге игерілмей қалған, оның ішінде;**

**8,2 млн. теңге** - су шаруашылығы жүйесінің күрделі жөндеу жұмыстарынан 5% қалдық;

**1,7 млн. теңге** - басқада бюджеттік бағдарламалар бойынша жыл аяғына қалыптасқан қалдықтар.

**Облыстық энергетика және коммуналдық шаруашылық басқармасы бойынша 9,8 млн. теңге игерілмей қалған, оның ішінде;**

**5,6 млн.теңге -** сұйық отын уақытында жеткізілмегендіктен;

**1,6 млн. теңге** - ауыз су қызметтерінің құнын субсидиялау жұмыстарының көлемі орындалмағандықтан;

**2,6 млн. теңге** - басқада бюджеттік бағдарламалар бойынша жыл аяғына қалыптасқан қалдықтар.

**Облыстық жұмыспен қамтуды үйлестіру және әлеуметтік бағдарламалар басқармасы бойынша** **6,2 млн. теңге игерілмей қалған, оның ішінде;**

**3,1 млн.теңге** - материалдық-техникалық базаны нығайтуға тауарлар (психоневрологиялық медициналық-әлеуметтік мекемесіне төсектер) уақытында жеткізілмегендіктен;

**1,5 млн.теңге** – күрделі жөндеу жұмыстарынан үнемделген қаражат;

**1,6 млн.теңгесі** - басқада бюджеттік бағдарламалар бойынша жыл аяғына қалыптасқан қалдықтар.

**Облыстық жастар саясаты мәселелері жөніндегі басқармасы бойынша** **5,1 млн. теңге игерілмей қалған, оның ішінде;**

**3,6 млн. теңге** - материалдық-техникалық базаны нығайту бойынша тиісті негізгі құралдар уақытында жеткізілмегендіктен;

**1,5 млн. теңге** - басқада бюджеттік бағдарламалар бойынша жыл аяғына қалыптасқан қалдықтар.

**Облыстық туризм басқармасы бойынша 3,8 млн. теңге игерілмей қалған, оның ішінде;**

1,4 млн. теңге - материалдық-техникалық базаны нығайтуға арналған негізгі құрал уақытында жеткізілмегендіктен орын алған.

2,4 млн.теңгесі - басқада бюджеттік бағдарламалар бойынша жыл аяғына қалыптасқан қалдықтар.

**Облыстық денсаулық сақтау басқармасы бойынша** **3,5 млн. теңге игерілмей қалған, оның ішінде;**

**1,7 млн. теңге** - мемлекеттік жеке меншік әріптестік жобасын консультациялық сүйемелдеу жұмыстарының көлемі орындалмағандықтан орын алған;

**1,3 млн. теңге** - дәрі-дәрмектер уақытында жеткізілмегендіктен орын алған;

**0,5 млн. теңге** - басқада бюджеттік бағдарламалар бойынша жыл аяғына қалыптасқан қалдықтар.

**Облыстық төтенше жағдайлар департаменті бойынша 3,4 млн. теңге материалдық-техникалық базаны нығайтуға арналған негізгі құрал уақытында жеткізілмегендіктен орын алған.**

**Облыстағы басқада бюджеттік бағдарлама әкімшілері бойынша бюджеттік бағдарламалар бойынша жыл аяғына қалыптасқан қалдықтар 15,2 млн. теңгені құраған.**

**4.3. Мемлекет активтерінің пайдаланылу тиімділігін бағалау;**

2019 жылдың 1 қаңтарынашоғырландырылғанбухгалтерлік балансбойынша қысқа мерзімді активтер есепті жылдың басына 14 955,8 млн. теңгені, жыл соңына 16 925,8 млн теңгені құраған, ал ұзақ мерзімді активтер есепті жылдың басына 511 592,1 млн. теңгені, жыл соңына 607 560,1 млн. теңгені құраған, оның ішінде: негізгі қорлар 370 576,0 млн. теңге, жыл сонына 426 110,8 млн. теңгені, материалдық емес активтер жыл басына 1 693,9 млн. теңге жыл сонына 1 748,7 млн. теңгені құраған.

**4.4. Квазимемлекеттік сектор субъектілері активтерінің пайдаланылу тиімділігін бағалау;**

2019 жылдың 1 қаңтарына облыста барлығы 459 кәсіпорындар тіркелген, соның ішінде: 308 - мемлекеттік коммуналдық қазыналық кәсіпорындар, 107 – шаруашылық жүргізу құқығындағы коммуналдық кәсіпорындар, 41 – жауапкершілігі шектеулі серіктестіктер, 3 – акционерлік қоғамдар.

Мемлекеттік тапсырысты орындау аясында мемлекеттік кәсіпорындарға 2018 жылы жалпы 55 027,0 млн. теңге қаржы бөлініп, оның 55 026,3 млн. теңгесі игерілген.

**V БӨЛІМ. ҚОРЫТЫНДЫ БӨЛІК**

**5.1. Тұжырымдар.**

1. 2018 жылы меншікті облыстық бюджеттің шығындар бойынша жоспарланған 340 221,8 млн. теңгені нақты жұмсалғаны 340 098,6 млн.теңге немесе 99,9% орындалған, 10 бюджеттік бағдарлама әкімшісі бойынша жылпы сомасы 62,8 млн. теңге бойынша Қазақстан Республикасы Бюджет Кодексінің принциптеріне қайшы бюджеттік бағдарламалар бойынша түпкілікті нәтижелерге қол жеткізбеген.

2. Дегенмен жалпы алғанда, бюджеттің атқарылуы облысымыздың негізгі экономикалық көрсеткіштеріне оң әсер етуде, облысымызда жаңа жұмыс орындары, білім беру, денсаулық сақтау, спорт саласы қарқынды дамуда.

Атап айтқанда білімі беру саласы бойынша 2018 жылы 188 балабақша ашылған, оның ішінде 1 – мемлекеттік жеке әріптестік арқылы, 187 – жеке меншік, 4-жалпы білім беретін мектептер жанындағы шағын орталықтар мен қолданыстағы балабақшаларда қосымша топтар ашылып жалпы балабақша саны 780 жетіп 106,0 мың бала қамтылған (мектепішілік сыныптарды қоса алғанда), 3-6 жастағы балаларды мектепке дейінгі мекемелермен қамту деңгейі 98,5%-ға жеткен.

Медицина саласы бойынша 2018 жылы медицина ұйымдарына 159 бірлік медициналық жабдықтар сатып алынған. Медициналық жабдықтармен қамтамасыз ету деңгейі 83%, санитарлық автокөлікпен - 78%-ті құраған.

Мемлекеттік-жекеменшік әріптестік аясында Талдықорған қалалық көп салалы аурухана базасында онкологиялық ауруларды ерте анықтау үшін Ахуалдық орталық ашылған, орталыққа 13 медициналық ұйым қосылды, оның ішінде 9 орталық аудандық аурухана, Талдықорған қаласының 2 қалалық емханасы, онкодиспансер, облыстық аурухана.

Ақсу, Еңбекшіқазақ, Іле, Көксу және Панфилов аудандарында шалғай ауыл тұрғындарына 5 жылжымалы медициналық кешендермен көмек көрсетілген, 2018 жылы 237 ауылда 118,5 мың адам қаралған.

Нәтижесінде, 2018 жылдың қорытындысы бойынша облыс бойынша жалпы өлім–жітім 2,8% – ке, нәресте өлімі – 7% – ке, қан айналымы жүйесі ауруларынан өлім-жітім -9,8%- ке, туберкулезден – 12,5%- ке, қатерлі ісіктерден -3,6%-ке төмендеген.

Халықты әлеуметтік қорғау саласы бойынша2018 жылы облыста 31295 жұмыс орындары құрылған.

Спорт саласы бойынша 2018 жылы Үшарал, Қаскелең, Талғар қалаларында 3 спорт кешені бой көтерген

"Өңірлерді дамыту" бағдарламасы аясында 2018 жылы - 22 спорт алаңы жайластырылған.

Нәтижесінде, дене шынықтырумен және спортпен жүйелі түрде айналысатын халықтың үлесі облыс халқының жалпы санынан 29,3% -ке дейін өскен.

Еңбекшіқазақ, Кеген, Талғар аудандарында және Қапшағай қаласында бірден және Талдықорған қаласында үш барлығы 7 балалар мен жасөспірімдер спорт мектептері ашылған.

Шағын және орта кәсіпкерлік пен сауданы дамыту саласы бойынша жалпы жаппай кәсіпкерлікті дамытуға 11,1 млрд. теңге бағытталған, 1616 кәсіпкер мемлекеттік қолдауға ие болған, 1978 жұмыс орны құрылған және 2282 орын сақталған.

Инновацияларды дамыту және инвестициялар тарту бойынша 2018 жылы облыс экономикасына 574,3 млрд. теңге инвестиция тартылған.

**Сонымен қатар бүгінгі күнге дейін өзекті мәселелерде бар:**

Облыста 34 мектеп үш ауысымды режимде жұмыс жасауда.

Облыста Балқаш, Еңбекшіқазақ, Қарасай, Панфилов, Кеген және Ұйғыр аудандарында ана өлімінің 6 жағдайына орын берілген.

Жыл сайын облыс аумағында 1,0 млн. тоннаға жуық қатты тұрмыстық қалдықтар қалыптасады. Ал нақты аталған қалдақтарды өңдейтін 11 кәсіпорын небәрі 330 мың тонна қатты қалдықты өңдейді.

**5.2. Ұсыныстар.**

**1. 2018 жылы облыстық бюджетінің орындалуын бағалау нәтижелерін ескере отырып, мыналарды ұсынамыз:**

Облыста білім беру, денсаулық сақтау, спорт, өнеркәсіп саласын дамытуға бағытталған тың іс-шаралар жүргізу.

**2. Жергілікті атқарушы органдар:**

Жергілікті бюджеттің орындалу тиімділігін арттыру және Қазақстан Республикасының Мемлекеттік жоспарлау жүйесінің құжаттарын орындауға байланысты мәселелерді реттеу бойынша жұмысын жандандыру.

**3. Мемлекеттік жоспарлау және бюджетті орындау жөніндегі уәкілетті органдар:**

Бюджеттік бағдарламалардың әкімшілеріне бюджеттік жоспарлау және орындау тәртібін реттейтін бюджеттік және өзге де Заңнаманың нормаларын сақтауға тиісті бақылауды қамтамасыз етеуді;

Сапалы бюджет мониторингін қамтамасыз ету;

**4. Бюджеттік бағдарламалар әкімшілері:**

Бюджеттік бағдарламаларды жоспарлау сапасын арттыруға бағытталған шаралар қабылдау;

Бюджеттік бағдарламалардың орындалу тиімділігін арттыру және олардың орындалуы туралы есеп берудің объективтілігі;

Қаржылық және бюджеттік есептілікке енгізілген деректердің сапасы мен объективтілігін арттыру.

Бюджеттік бағдарлама әкімшілері бойынша орын алған өткен жылдардағы дебиторлық берешегінің сомасы азаматтық-құқықтық мәміленің талаптарында көзделген тауарларды (жұмыстарды, көрсетілетін қызметті) беру арқылы не тиісті бюджеттің кірісіне қайтарылу арқылы өтелуін қарастыру.

5. Облысымыздың 2016-2020 жылдарға арналған аумақтық даму бағдарламасында көзделген индикаторлар көрсеткіштеріне жоғары дәрежеде қол жеткізу бойынша жұмыстар жүргізу.

**ЕСЕПКЕ ҚОСЫМШАЛАР**

**1. Қосымша материалдар**

**2. Тексеру комиссиясының есепті кезеңдегі жұмысы туралы ақпарат**